Биз барча қийинчиликларни биргаликда, ҳамжиҳатликда енгамиз! | Ўзбекистон Халқ демократик партияси\nБиз барча қийинчиликларни биргаликда, ҳамжиҳатликда енгамиз!\n2020-05-19 08:05:13 135\nМамлакатимизда коронавирус пандемиясига қарши ўз вақтида кўрилган чора-тадбирлар натижасида кўплаб ҳудудлар ва инсонлар ҳаёти бу хавфдан сақлаб қолинди. Чунки, Ўзбекистон пандимияга қарши курашиш шароитда иқтисодиётдан кўра дастлаб, инсонларнинг соғлигини сақлаб қолиш йўлини танланган эди. Мутахассисилар, коронавирус пандемиясининг жаҳон иқтисодий ўсиш суръатларининг пасайиши ва бу ҳолат глобал иқтисодий инқирозни келтириб чиқараётганлигини айтишмоқда. Эътибор беринг, 2020 йил бошидан жаҳон иқтисодиётининг ўсиши 1-1.5% ни ташкил қилди. Коронавирус пандемияси шароитида ривожланган давлатлар глобал иқтисодий ўсиш суръатларида пасайиш кузатилди. Нафақт, иқтисод балки, соғлом турмуш тарзини ҳам издан чиқарди. Бугунга келиб, короновирус пандемиясига чалинганларнинг умумий сони қарийб 4 миллионга етди, уларнинг 265 минг нафари оламдан ўтган.\nДунёнинг бошқа давлатлари билан солиштириб кўрганда, Ўзбекистон шароитида олиб борилган тизимли чоралар натижасидан миллонлаб инсонларнинг соғлиги ва ҳаёти асраб қолинди. Муҳтарам Президентимизнинг ташаббуси билан жуда катта куч сарфарбар қилинб, бу офат жилови қўлга олинди. Лекин барибир жуда ҳам зийраклик ва эҳтиёткорлик билан, карантин қоидаларига тўлиқ амал қилишимиз шарт. Бу хавф бутун дунёда бутунлай бартараф этилмас экан, хотиржамликка берилишга асло ҳақимиз йўқ.\nПандемия даврида ижтимоий ҳаётни тартибга солувчи қонунларимизда ҳам бўшлиқ борлиги яққол юзага чиқди. Шу боисдан, айни вақтгача битта қонун, бир нечта фармон ва қарорлар қабул қилинди. Бу пандемия шароитида давлат аҳолини ҳимоя қилиш, бандлигини таъминлаш, аҳолининг турмуш тарзини мустаҳкамлаш каби масалаларни тартибга солишда муҳим аҳамият касб этмоқда.\nЙил бошидан буён халқимиз бошига келаётган офатлар асрлар мобайнида келган энг қийин синовлардан бири бўлса керак. Эҳ-ҳе, тарихда халқимиз қанча урушлар, очарчилик, бир бурда нонга зор бўлган даврларни бошидан кечирди. Халқ сабир, қаноат билан бирлашди, ташқарига гап чиқармади. Борига қаноат қилиб яшади. Тарих саҳифаларига меҳнаткаш, сабр-қаноатли буюк халқ сифатида ёзилди.\nКарантин шаротида аҳолини ижтимоий ҳимоя қилиш ҳамда тадбиркорликни қўллаб-қувватлаш борасида муҳим вазифалар белгиланди. Айниқса, ёрдамга муҳтож, якка-ёлғиз, ишсиз фуқароларни ижтимоий ҳимоялашга эътиборни кучайтириш асосий масала сифатида қўйилди. Хусусан, оғир турмуш шаротидаги ҳамда карантин даврида вақтинчалик даромад манбаини йўқотган оилалар учун бир қатор хайрия тадбирлари ташкил этилди.\nБунда аввало вақтинча ишламаётган ва ёрдамга муҳтож оилаларни аниқлаб, уларни манзилли асосда озиқ-овқат ва дори-дармон билан таъминлаш, бандлиги ҳамда оила даромадларини мутассил равишда ошириб боришга алоҳида эътибор берилмоқда. Бу офатдан эсон омон чиқиш чоралари, натижа бермоқда. Кундан-кунга юртимизда эпидемиологик вазият барқарорлашиб, вирусдан холи ҳудудларда одамларни даромад билан таъминлаш мақсадида карантин талаблари босқичма-босқич юмшатилмоқда. Бу ишларни Бирлашган Миллатлар Ташкилоти бош котиби Антониу Гутерриш Президентимизга йўллаган мактубида, мамлакатимизда коронавирус тарқалишини жиловлаш, шунингдек, пандемиянинг ижтимоий-иқтисодий, шу жумладан аҳолининг энг эҳтиёжманд қатламлари учун оқибатларини юмшатиш бўйича кўрилган қатъий чораларни юксак баҳолашини эътироф этди.\nАҳоли бандлиги ва иқтисодий барқарорликни таъминлаш борасида катта имкониятларга эга “драйвер”лардан бири қурилиш, саноат ва қишлоқ хўжалиги соҳасларига алоҳида ёндашилмоқда. Шу боисдан ҳозирда фаолияти тикланган саноат, қишлоқ хўжалиги ва қурилиш соҳаларига қўшимча равишда хизмат кўрсатиш субъектлари ҳам босқичма-босқич ишга туширилиши белгиланди. Сабаби, биргина қурилиш соҳасида 1 миллион 325 минг нафар аҳолини иш билан таъминланган. Шу орқали бошқа саноат йўналишлари учун ҳам талаб яратади. Карантин даврида қурилиш ҳажми камайишига йўл қўймаслик мақсадида бу соҳага қўшимча 3,6 триллион сўм маблағ ажратилди.\nМеҳр-саховат, оқибат ва ҳиммат каби юксак фазилатларини қамраб олган “Саховат ва кўмак” умумхалқ ҳаракати атрофида бутун халқимиз бирлашди. Етти ёшдан, етмиш ёшгача ҳайрия тадбирида иштирок етмоқда. Буюк алломамиз Абу Наср Форобий “Фозил шаҳар аҳолисининг қарашлари”, китобида инсонларнинг бир-бирининг ёрдамисиз яшай олмаслиги, ҳамкорлик ва ўзаро ёрдамгина инсон жамоалари вужудга келиши жамият барқарорлиги ва унинг равнақ топишини ёзилган. Давлатимиз раҳбари ташаббуси билан ташкил этилган “Саховат ва кўмак” ҳаракати ҳам айнан шу мақсадга қаратилганлиги билан аҳамиятли ва муҳим.\nУшбу ҳаракатда Ўзбекистон ХДПдан сайланган депутатлар, партия ташкилотлари, фаоллари муносиб равишда иштирок этмоқда. 70 000 га яқин ижтимоий ҳимояга муҳтож оилаларга 20 млрд. 400 млн сўмлик озиқ-овқат маҳсулотлари, дори-дармон воситалари хайрия қилинди. 120 минг нафардан ортиқ ногиронлиги бўлган шахсларга ҳомийларнинг 12 турдаги озиқ-овқат маҳсулотлари, гигиеник воситалар тарқатилди. Бу каби халқимизга хос бўлган мурувват ва ҳайр саховат чин дилдан амалга оширилмоқда.\nҲар бир ҳаракатда ҳикмат бор...\nХалқимиз минг йиллар давомида шакллантирган миллий менталитети ва ҳамжиҳатлик ҳислатлари шу кунларда янада мустаҳкамланмоқда. Бундай хулосага келишимиз учун асосларимиз ҳам етарли.\nСабаби дастлаб коронавирус келтириб чиқарган пандемия сабабли карантин шароитида аҳолини ижтимоий қўллаб-қувватлашда давлат ва жамоат ташкилотлари қатори кенг аҳоли қатламлари бирдек фаоллик кўрсатгани, ҳақиқатдан ҳам инсонийлигимизни яна бир бор синовдан ўтган ҳолда тарихий аҳамиятга эга бўлди.\nАйниқса, мамлакатимиз жанубида, хусусан Олот ва Қоракўл туманларида юз берган табиий офат натижасида ўша ерда яшовчи аҳоли оғир вазиятга тушиб қолган эди. Шунингдек, шу йилнинг 1 май куни эрталаб Сирдарё вилоятидаги Сардоба сув омборида тўғон ўпирилиш содир бўлди. Сув тошқини натижасида Сардоба, Оқолтин ва Мирзаобод туманларидаги аҳоли пунктлари ва экинларга зарар етди. Бинолар, йўллар, коммуникациялар вайрон бўлди.\nМамлакатимизнинг барча ҳудудларидан, Қорақалпоғистон Республикаси, вилоятлар ва Тошкент шаҳри раҳбарлари бошчилигида 305 та қурилиш ташкилоти ва 12 мингга яқин қурувчилар Сирдарёда уй-жойлар ва инфратузилмани тиклаш, электр энергия, газ, ичимлик суви таъминоти ва йўлларни таъмирлаш юмушларини амалга оширмоқда. Бундан ташқари, корхона ва ташкилотлар ўзларининг ташаббуси билан сув бошган уйларни тозалаш ва пардозлаш ишларида ўз хиссасини қўшмоқда.\nПрезидентимиз ҳар соат, ҳар дақиқа қурилиш, таъмирлаш ишларининг олиб боришидан хабардор бўлиб турибди. Икки хафтанинг ичида тўрт маротаба Сардоба ва Мирзаобод туман аҳолиси фаоллари билан учрашди. Куни кеча Давлатимиз раҳбари ушбу ҳудудларга яна бир бор ташриф буюриб, аҳоли билан учрашиб уларга қисқа вақт ичида янги уйларни қуриб берилишини маълум қилди. Шунингдек, 4500 хонадоннинг ҳар бирига 40 миллион сўмлик сертификатлар топширилди. Уйсиз, мол-мулксиз, ҳатто чақасиз қолган инсонларнинг кўнгли тоғдек кўтарилмоқда. Яқин ойларда бу ерларда аҳолининг турмуш шароитларини тикланиб, янги замонавий турар жойлар қад кўтарилади.\nАслида, оғир дамлар келганда инсонлар ўртасидаги меҳр оқибатнинг қай даражадалигини билиш осон кечади. Меҳр-оқибат шундай кунларда янада билинади, қадрли бўлади. Бу синовларни халқимиз меҳр оқибат билан енгиб, орзу ва мақсадларига етади.


"O‘g‘rining muhabbati 1- kitob" китоби, Boqiy Mirzo\nШоир ва ёзувчи Боқий Мирзонинг ушбу асари қаҳрамони ҳаёт машаққатлари, руҳий изтиробларни матонат билан енгиб, ўз йўлимни топдим, деганда умр маъносини хато ўйлаганини тушуниб қолади. Туғилиш ва яшашдан мақсад – зўравонлар қўлида ўйинчоқ бўлиш эмас, қийналганларга ёрдам бериш, Ватанга хизмат, унинг шаън-шавкатини баланд кўтариш эканини англагач, катта моддий даромад келтираётган ишдан воз кечиб, ота юртига қайтишни ўйлайди. Билагидаги куч, катта миқдордаги моддий бойлиги, спортда эгаллаган маҳоратини Ўзбекистон учун сарф этишга жазм қилади. Асарда қаҳрамонлар психологияси, феъл-атвори ва олдига қўйган мақсади ҳаётий ҳақиқатлар фонида берилади. Ҳар биридаги адолат ва инсонни қадрлаш хислати эса умуминсоний туйғулар билан уйғунлаштириб юборилади. Асарни ўқиган ёшлар ҳаётга очиқ кўз билан қараш, катта мақсадлар билан киришни ўрганадилар, тақдир синовларидан бардош билан ўтиб, тўғри йўлни топишга туртки оладилар, деган умиддамиз.\nTaqdirdan qochib bo‘lmas


Президентлар қизлари: отасидек қудратли - BBC News O'zbek\nИванка Трамп Оқ Уй тарихида президент отасига маслаҳат берадиган илк қиз бўлмоқда, шу муносабат билан Би-би-си дунёдаги таниқли қизлар билан яқиндан танишишга қарор қилди.\nОқ Уй маъмурияти эълон қилишича, Иванка Трамп Американинг янги "биринчи қизи" бўлади.\nАйтилишича, бундан кейин 35 яшар Иванка Доналд Трампнинг "кўзи ва қулоғи" бўлади, бироқ Оқ Уйнинг Ғарбий қанотидаги иш фаолияти учун маош олмайди.\nИванка Трамп дунё бўйлаб кузатилаётган қудратли шахсларнинг отасига "тиргак" бўлаётган энг охирги тадбиркор аёлдир.\nШу муносабат билан Би-би-си мухбири Валериа Перассо оталарининг қудратли қизлари ролларига назар ташлайди.\n43 яшар Марям Навоз Шариф Покистон Бош вазири Навоз Шарифнинг қизи.\nОдатда оилавий хайрия жамғармасига раҳбарлик қиладиган Марям Навоз Шариф 2013 йилда отасининг муваффақиятли қайта сайланиши кампаниясида салмоқли рол ўйнади.\nҲозирги пайтда у отаси етакчилик қиладиган Покистон Мусулмон Лигаси партиясида фаолият юритади.\n"У доим диққат марказида", дейди Шариф хоним билан бир неча марта юзма-юз учрашган Би-би-си Урду хизмати ходими Осиф Фаруқий. "У қудратли шахс сифатида танилди, уни ҳатто отасининг сиёсий вориси сифатида ҳам кўришмоқда", дейди Би-би-си мухбири.\nЎтган йили сизиб чиққан "Панама ҳужжатлари"да Навоз Шариф қизи ва икки ўғлининг ҳам номлари кўзга кўринган, бу ҳужжатларда айтилишича, покистонлик сиёсатчи фарзандларининг номлари номи ошкор қилинмаган оффшор компанияларига боғлиқ бўлиб, банк ҳисобларидан Лондонда хашаматли бинолар сотиб олишда файдаланилган.\nНавоз Шариф айбловларни рад этган, сизиб чиққан ҳужжатларни "сиёсий мақсадда ўзи ва оиласини нишонга олишда" айблаган эди.\nАйбловлар Покистон Олий Маҳкамаси томонидан кўриб чиқилмоқда ва яқин ҳафталарда бу борада Олий суд қарори кутилмоқда.\nРоссия Президенти Владимир Путин ўз шахсий ҳаёти ҳақидаги маълумотларни жуда сир сақлайди ва яқин-яқингача жаноб Путиннинг икки қизи ҳақида кўпчилик деярли ҳеч нарса билмас эди.\n"Россия расмийлари уларга бўлган матбуотнинг ҳар қандай қизиқишини ўта шубҳа билан қабул қиладилар", дейди Би-би-си Рус хизматидан Фамил Исмоилов. "Натижада журналистлар имкони борича ўзларини қизиқтирган ахборотни тўплашга ва бу ахборотни Путин оиласи томонидан тасдиқлатишга эриша олишларини синаб кўришга интиладилар", дейди у.\n2015 йили жаноб Путиннинг кенжа қизи Екатерина Катерина Тихонова исми-шарифи билан Москва шаҳрида истиқомат қилиши маълум бўлди.\nЎшандан буён россияликлар матбуот орқали Путиннинг қизи бизнесмен Кирилл Шамалов билан турмуш қурганини, Кирилл жаноб Путиннинг эски дўстининг ўғли эканини, ёш оиланинг газ ва нефт-кимё саноатига ётқизилган сармоялар ортидан 2 миллиард долларлик мол-мулк соҳиблари эканидан бохабар бўлдилар.\nҲозир ёнинг ёши 30 да ва Москва Давлат университети қошидаги "интеллектуал тараққиёт" лойиҳасига раҳбарлик қилади. Бу лойиҳа эса давлат бюджетидан молияланади.\nХабарларга кўра, хорижда унинг номи билан боғлиқ бир неча миллион долларлик шартномалар мавжуд ва у Путининг яқин маслаҳатчиларидан бири ҳисобланади.\nТихонова акробатик рокн-ролнинг ашаддий ишқибози ҳам ҳисобланади ва 2013 йили Швейцарияда бўлиб ўтган Жаҳон чемпионатида бешинчи ўринни эгаллаган.\n"Африканинг энг бойи аёли"\n43 яшар Изабел душ Сантуш Анголани 1979 йилдан буён бошқариб келаётган Президент Жозе Эдуарду душ Сантушнинг тўнғич қизидир.\nИзабел давлат бошқарувидаги Sonangol нефт ширкатининг раҳбари ҳисобланади ва 2013 йили Форбс журнали мол-мулкини ҳисоблаб чиқиб уни Африканинг энг бой аёли деб топган, давлатини 3,2 миллиард долларга баҳолаган.\nБританияда таълим олган душ Сантуш хоним молия, телекоммуникация ва олмос саноатида ҳам акцияларга эга, бу нарса уни Анголанинг энг таъсири кучли бизнесменлари қаторига қўяди.\nШунингдек, у бир замонлар Анголани колония қилган Португалиянинг электр энергияси, нефт ва газ соҳаларига ҳам сармоя ётқизган.\nХалқаро Транспаренси Интернэшнл дунёдаги энг коррупцияга ботган мамлакат деб биладиган Анголада душ Сантуш хонимни отаси президент бўлгани учун шунча бойликка эга бўлганликда тез-тез айблаб туришади. Бу айбловларни унинг ўзи ва маслаҳатчилари кескин рад этиб келишади.\n"Мен қўлга киритган муваффақият бир кечада келиб қолгани йўқ. Бу йигирма йиллик меҳнат натижаси", деб айтган душ Сантуш хоним Би-би-сига.\nФото муаллифлик ҳуқуқи TURKISH PRESIDENCY/Y. BULBUL/ANADOLU AGENCY/GETTY\nСумайя Эрдўғон 31 ёшда ва у Туркия Президенти Ражаб Тойиб Эрдўғоннинг кенжа ва энг суюкли қизидир.\n"Отаси уни жайроним деб атайди", дейди Би-би-си Турк хизматидан Ирем Кўкер. "Туркияда энг гўзал ва қадрли инсонларни оҳу ёки жайрон деб атайдилар".\nСумайя АҚШ ва Британияда сиёсатшуносликни ўрганган ва отаси қудратдаги Адолат ва Тараққиёт партиясига етакчилик қилган пайтида отасига маслаҳатчилик қилган. Бир неча хорижий сафарларда отасига ҳамроҳлик ҳам қилган.\n2015 йили Сумайя ўз номзодини парламент аъзолигига илгари суриши мумкинлиги ҳақидаги гап-сўзлар ҳам тарқалди, бироқ бу ўз тасдиғини топмади.\nҲозирги пайтда у Туркиядаги хотин-қизлар ҳуқуқларини ҳимоя қилиш гуруҳида фаолият юритади.\nСумайя отаси ва Туркия ҳукуматининг қаттиқ ҳимоячиси ҳисобланади.\nПрезидент девони раҳбари ва сенатор\nФото муаллифлик ҳуқуқи PRESIDENCY OF THE REPUBLIC OF TAJIKISTAN\n39 ёшли Озода Раҳмон Тожикистоннинг узоқ йиллик Президенти Имомали Раҳмоннинг қизи.\nУ ҳуқуқшунос дипломига эга ва ўз фаолиятини дипломатияда бошлаган. 2009 йили Ташқи ишлар вазири ўринбосари этиб тайинланган эди.\n2016 йили отаси Озодани президент маъмуриятининг раҳбари этиб тайинлади, шунингдек, у Сенат аъзоси ҳамдир.\nОзода Жамолиддин Нуралиевга турмушга чиққан ва уларнинг беш фарзанди бор. Жамолиддин Нуралиев Марказий Банк раисининг биринчи ўринбосари лавозимида ишлайди.\nОзода давлат лавозимларига эга бўлган Президент Раҳмоннинг ягона қизи эмас. Ўғли Рустам Душанбе шаҳрининг ҳокими, унинг синглиси Рухшона ҳам Ташқи ишлар вазирлигида ишлайди.\nЖаноб Раҳмоннинг бошқа қариндошлари ҳам ҳукумат ва бизнесларда юқори лавозимларни эгаллашган ва бу нарса Президент Раҳмонни Тожикистоннинг энг бой-бадавлат ва энг қудратли одамига айлантирган.\nГулнора ва Лола Каримовалар\nТожикистонга қўшни Ўзбекистонда ҳам бир муддат марҳум президент Ислом Каримовнинг тўнғич қизи Гулнора Каримова отасининг сиёсий вориси сифатида кўрилган вақт бўлди.\n2013 йил июлигача Гулнора Каримова Ўзбекистоннинг БМТдаги ва Женевадаги бошқа халқаро ташкилотлардаги элчиси сифатида фаолият юритганди.\nГулнора Каримова ҳам Ташқи ишлар вазирининг ўринбосари, "Форум" жамғармаси раҳбари, "Гули" бренди эгаси сифатида ҳам танилганди.\nГулнора Каримованинг номи Ўзбекистон мобил алоқа бозорига кириш билан боғлиқ коррупция можароларига аралашгани ортидан қатор Оврўпо мамлакатларида тергов бошланди, 2014 йил бошларида Гулнора Каримова Тошкентда уй қамоғига олингани хабар қилинди.\nШундан сўнг ҳатто отаси Ислом Каримовнинг дафн маросимида ҳам Гулнора Каримова кўринмади.\nПрезидент Ислом Каримовнинг иккинчи қизи Лола Каримова-Тиллаева отаси ҳаётлигидан тортиб, шу кунгача Ўзбекистон Республикасининг ЮНЕСКО жамғармаси қошидаги доимий вакиласи бўлишдан ташқари, Ўзбекистондаги икки йирик жамоатчилик хайрия болалар ташкилоти Васийлик кенгаши раисаси саналади.\nЛола Каримова-Тиллаева 2016 йил ноябр ойида онаси Татьяна Акбаровна Каримова билан марҳум Ислом Каримов номидаги жамоатчилик хайрия жамғармасини таъсис этганликларини маълум қилган.\nЖинсий озчилик овози\nФото муаллифлик ҳуқуқи JOHNNY NUNEZ/ WIREIMAGE/ GETTY IMAGES\nКуба Президенти Раул Кастронинг қизи Мариэла Кастро инқилоб етакчиси Фидел Кастронинг жиянидир.\n"Унинг онаси Вилма Эспин хотин-қизлар ҳуқуқларининг чемпиони сифатида кўриларди", дейди Би-би-си Мундо хизматидан Лиллиет Хередеро. "Бугун Мариэлани онасининг изидан бораяпти, дейиш мумкин".\n1962 йили туғилган Кастро хоним парламент аъзоси ва жинсий озчилик аъзоси ҳисобланган инсонларнинг ҳақ-ҳуқуқлари ҳимоячиси сифатида танилган.\nМариэла Кастро Жинсий маърифат бўйича Миллий Марказга раҳбарлик қилади. Бу ташкилот ҳукумат томонидан молияланади ва ВИЧ-СПИД олдини олиш, гейлар ҳуқуқларини ҳимоя қилишдек масалалар билан шуғулланади.\nУ Кубадаги жинсни ўзгартириш амалиётини бепул қилган қонун қабул қилинишида муҳим рол ўйнади ва бу қонун 2008 йили қабул қилинди.\n"Шунга қарамасдан унга мубоҳасали шахс деб қарашади. Кўп одамларнинг айтишича, у президентнинг қизи бўлгани учунгина унга бундай ташаббус билан чиқишига изн беришган", дейди Хередеро.


Элбошининг Ўзбекистонга ташрифи муваффақиятли якунланди\nДавлат раҳбарининг ташрифи – ҳамиша улкан аҳамиятга эга воқеа. Куни-кеча якунланган Нурсултан Назарбаевнинг Ўзбекистон пойтахтига ташрифи ҳам янгиликларга бой бўлди.\nДипломатия этикетига кўра расмий ташриф билан келган давлат раҳбарини мезбон давлат Ташқи ишлар вазири аэропортда кутиб олади. Аммо Ўзбекистон Республикаси Президенти Шавкат Мирзиёев Элбошига шахсан пешвоз чиқишни маъқул кўрди. Икки мамлакат раҳбарлари ўртасидаги эҳтиромнинг бу кўриниши келгуси музокараларнинг ҳам муваффақиятли ўтишидан дарак берарди, гўё.\nУшбу ташриф рамзий имоларга бой бўлди. Даставвал, Қозоғистон Республикаси Президенти Нурсултан Назарбаев Ўзбекистон Республикаси Президенти Шавкат Мирзиёев ҳамроҳлигида Мустақиллик майдонидаги Мустақиллик ва эзгулик монументи пойига гул қўйди. Ўз сўзида ушбу иншоот қурилишидаги меъморий шаклларга юксак баҳо берган Қозоғистон давлат раҳбари ундаги чизгиларнинг чуқур мазмун-моҳиятига эътибор қаратди.\nСўнгра икки давлат етакчилари Хожа Аҳмад Яссавийнинг издошларидан бўлган Шайх Ҳованди Тоҳур (Шайхонтоҳур) мақбарасини зиёрат этдилар. Туркийлар ўртасида Исломни тарғиб қилиш, маданий ва маънавий бирлигимизни мустаҳкамлашга улкан ҳисса қўшган бу инсон ҳалигача кўпларнинг хотирасида. Улар зиёрат қилган яна бир мақбара буюк арбоб, кўп йиллар Тошкент шаҳрини бошқарган, нафақат Улуғ жуз, балки барча қозоқларнинг энг ардоқли инсонларидан бўлган Тўлебий (Қалдирғочбий)га оид эди. Тарихнинг чиғириқларидан қозоқ ва ўзбек халқининг соғ-омон ўтишида катта хизматлар қилган бу инсон жўнғорларга қарши курашда мардлик ва донолик намуналарини кўрсатган.\nЎтганлар ҳақига Қуръон тиловат қилиниб, дуо ўқилгач, Шавкат Мирзиёев ва Нурсултан Назарбаев журналистлар билан суҳбатлашишди ва икки давлат ўртасидаги ҳамкорликда янги босқич бошланганини таъкидлашди.\n– Нурсултан Абишевич ташрифларини муқаддас қадамжолар зиёратидан бошлаганида катта маъно бор, – деди Шавкат Мирзиёев. – Чунки, Тўлебий халқларимиз бирдамлиги ва ҳамжиҳатлиги йўлида хизмат қилган. Шайх Хованди Тоҳур бобомиз ҳам бутун умр элни тинчлик ва осойишталикка чорлаган.\nБугун халқларимиз бирдамлиги йўлида қилинаётган ишлар ҳам ана шу қадимий дўстлигимизни янада мустаҳкамлашга қаратилган.\n– Халқларимиз буюк аждодларини доимо ҳурмат қилиб келган, – деди Нурсултан Назарбаев. – Ўзбекистон заминида қозоқ халқининг ардоқли фарзанди Тўлебий дафн этилган. У ўз даврининг таниқли шахсларидан бири бўлиб, қози сифатида танилган. «Жети Жарғи» қонунлар тўпламини тузишда муаллифлардан бири бўлган. Доимо элни бирликка бошлаган. Шавкат Миромоновичга қозоқ халқининг буюк фарзанди Тўлебий мақбарасини ободонлаштиришга қаратаётган катта эътибори учун миннатдорчилик билдираман. Халқларимизни буюк аждодларимиз руҳи доимо қўлласин.\nҚозоғистон Президенти Нурсултан Назарбаев Оқсаройга ҳам ташриф буюрди ва Ўзбекистоннинг Тўнғич Президенти Ислом Каримов ҳайкали пойига гул қўйди.\nШу куннинг ўзида Кўксарой қароргоҳида давлат ташрифи билан келган Қозоғистон Республикаси Президентини расмий кутиб олиш маросими бўлди. Фахрий қоровул саф тортди. Расмий тадбирлар кўрилди. Шавкат Мирзиёев ва Нурсултан Назарбаев шоҳсупага кўтарилгач, Ўзбекистон ва Қозоғистоннинг давлат мадҳиялари янгради. Президентлар фахрий қоровул сафи олдидан ўтдилар.\nТор доирада ўтган дастлабки учрашув ҳақида матбуотда маълумот кам. Аммо унда ҳамкорликни ривожлантириш истиқболлари муҳокама қилингани, минтақавий ва халқаро масалалар юзасидан фикр алмашилгани аниқ.\nСўнгра икки давлат делегациялари иштирокида кенгайтирилган таркибда учрашув давом эттирилди. Расмий делегациялар аъзолари, вазирлик ва йирик компаниялар раҳбарлари иштирок этган музокарада мамлакатларимиз ўртасидаги ижтимоий-сиёсий, савдо-иқтисодий, инвестициявий ҳамкорликни кенгайтириш, транспорт-коммуникация, маданий-гуманитар ва бошқа соҳалардаги алоқаларни мустаҳкамлаш масалалари муҳокама қилинди.\nОлий даражадаги Ўзбекистон – Қозоғистон учрашувидан сўнг оммавий ахборот воситалари вакиллари учун брифинг ўтказилди. Президентлар Шавкат Мирзиёев ва Нурсултан Назарбаев музокаралар ўзаро ишонч, самимият руҳида ўтганини, томонлар барча стратегик масалалар бўйича ҳамфикр эканини алоҳида таъкидладилар.\nМамлакатларимиз ҳамкорлигида алоҳида ўрин тутган савдо-иқтисодиёт, сармоя, энергетика, қишлоқ хўжалиги, транспорт ва транзит соҳаларидаги алоқаларда изчил ўсишга эришилаётгани алоҳида қайд этилди. Ҳамкорлик йўналишлари янги соҳалар билан бойиди. Ўзбекистон ва Қозоғистон мудофаа, мудофаа саноати ва космик фаолият йўналишида шерикликни ривожлантиришга келишиб олдилар.\nУшбу учрашувнинг яна бир натижаси – 2018 йилда Қозоғистонда Ўзбекистон йили ва 2019 йилда Ўзбекистонда Қозоғистон йили ўтказилиши эълон қилинди.\nМазкур учрашув аввалидаги яна бир рамзий қадам – Қозоғистон Республикаси Президентининг давлат ташрифи арафасида Н. Назарбаевнинг «XXI аср бўсағасида» китоби Президент Шавкат Мирзиёевнинг сўзбошиси билан ўзбек тилида чоп этилганидир. Унда Ш. Мирзиёев Тўнғич Президентимизнинг фаолиятини юксак баҳолаган. Мазкур китоб Элбошига туҳфа қилинди.\nЎзбекистон Республикаси Президенти Шавкат Мирзиёевнинг 2017 йил 15 сентябрдаги Фармонига мувофиқ, мамлакатларимиз ўртасидаги анъанавий дўстлик ва стратегик шериклик муносабатларини мустаҳкамлашга қўшган улкан ҳиссаси учун Қозоғистон Республикаси Президенти Нурсултан Назарбаев «Эл-юрт ҳурмати» ордени билан мукофотланди.\nТашрифнинг иккинчи куни олий мартабали меҳмонни Ислом Каримов номидаги Тошкент халқаро аэропортида Ўзбекистон Республикаси Президенти Шавкат Мирзиёев кузатиб қўйди.\nШу кунларда ўтган яна бир тадбир – “Ўзэкспомарказ”да ўтган Қозоғистон миллий товар ишлаб чиқарувчилари кўргазмаси ҳам давлат раҳбарлари эътиборидан четда қолмади. Мамлакатнинг иқтисодий қувватини ўзида жамлаган тадбиркорларнинг ҳамкорлиги эса нафақат Марказий Осиё, балки бутун дунёда ҳам икки мамлакат нуфузи ошишига хизмат қилади. Ўзбекистон Республикаси Президенти Шавкат Мирзиёев ва Қозоғистон Республикаси Президенти Нурсултан Назарбаев «Ўзбекистон – Қозоғистон: ҳамкорликнинг янги босқичи» мавзуидаги ушбу тадбирда шахсан иштирок этдилар.\nКўргазмада Қозоғистоннинг автомобилсозлик, нефть-газ, ҳарбий техника, авиация, фармацевтика, ип-газлама, ахборот технологиялари, қурилиш материаллари ва бошқа соҳаларда фаолият юритаётган элликдан зиёд компаниялари маҳсулотлари, шунингдек, олий ўқув юртлари, илмий-ишлаб чиқариш марказларининг инновацион технологиялари намойиш этилди.\nШуни ҳам айтиш керакки, биз Марказий Осиёнинг энг йирик икки мамлакати ўртасидаги муносабатларнинг тобора кенгайиб, мустаҳкамланиш жараёнига гувоҳ бўлмоқдамиз. Жорий йилнинг ўзида икки давлат раҳбарлари беш марта юзма-юз учрашишди. Ўзаро ишонч ва халқларимиз фаровонлиги учун қўлни қўлга бериб иш юритиш дастлабки меваларини бера бошлади. Келажакда эса бирлигимиз баракаси янада мўл бўлишига шубҳа йўқ.\n– Биз илдизи бир халқмиз. Бутун тарих давомида бўлганидек, мустақиллик йилларида ҳам бир-биримизни қўллаб-қувватлаганмиз, – деди ушбу ташриф ўтаётган кунларда Элбошимиз Нурсултан Назарбаев. – Ўзбекистон Президентининг март ойидаги Қозоғистонга давлат ташрифи мамлакатларимиз ўртасидаги ҳамкорлик ривожида янги босқични бошлаб берди. Ўтган қисқа вақтда икки томонлама алоқаларда илгари кузатилмаган юқори натижаларга эришилди. Мамлакатларимиз иқтисодиёти бир-бирини тўлдиради. Қозоғистон Ўзбекистон билан ҳамкорликни барча соҳалар бўйича кенгайтиришга тайёр.\nМамлакатларимиз ўртасидаги дўстлик, ҳамкорлик нафақат маънавий, балки мустаҳкам ҳуқуқий асосга ҳам эга. 1998 йил Тошкентда имзоланган Ўзбекистон Республикаси билан Қозоғистон Республикаси ўртасида Абадий дўстлик тўғрисидаги шартнома, 2013 йил имзоланган Ўзбекистон Республикаси билан Қозоғистон Республикаси ўртасида Стратегик шериклик тўғрисидаги шартнома, баҳорда Ўзбекистон Республикаси билан Қозоғистон Республикаси ўртасида имзоланган 2017-2019 йилларга мўлжалланган иқтисодий ҳамкорлик стратегияси ва бошқа расмий ҳужжатлар қатор йўналишлардаги фаолиятимизни белгилайди.\nИкки давлат ўртасидаги йиллик савдо айланмаси 2016 йил якунига кўра 2 миллиард долларни ташкил қилганди. Ҳар иккала томон ҳам бу кўрсаткичнинг имкониятлар даражасидан анча пастлигини таъкидлаган ҳолда, ҳамкорликни кенгайтириш ниятида. Натижада, фақат жорий йилнинг ўзида бу кўрсаткич 35 фоизга кўтарилди.\nТадбиркорлар учун шароитларни яхшилаш, чегара ва бож тадбирларини соддалаштириш, ҳамкорликни чуқурлаштириш орқали томонлар ўзаро савдо айланмасини 5 миллиард долларга етказишга қарор қилди.\nМазкур учрашувлар давомида икки давлатнинг ўзаро муносабатларини белгиловчи ўндан зиёд ҳужжатлар имзоланди.\nАйни вақтда вилоятлараро бевосита ҳамкорликни чуқурлаштиришга қаратилган ҳужжатлар ҳам имзоланди. Қизилўрда ва Навоий вилоятлари, Жанубий Қозоғистон билан Тошкент ва Сирдарё вилоятлари ҳокимликлари ўртасида савдо-иқтисодий ва маданий-гуманитар соҳаларда ҳамкорлик тўғрисида меморандумлар ҳамда бошқа ҳужжатларнинг имзоланиши янги чўққиларга эришишга туртки бериши аниқ.\nИкки мамлакатнинг 500дан ортиқ тадбиркорлари иштирокида ўтган «Ўзбекистон – Қозоғистон: ҳамкорликнинг янги босқичи» Қозоғистон Миллий товар ишлаб чиқарувчилари кўргазмасида вилоятимиз тадбиркорлари фаол иштирок этдилар. «Балтекстиль» МЧБ гиламларини, «Алтын Дан» МЧБ ун ва сут маҳсулотларини, йилига 1,3 миллион тонна маҳсулот чиқарувчи «Шымкент цемент» ҲЖ ҳамда «Стандарт цемент» қурилиш маҳсулотларини ўзбекистонликларга тақдим этдилар. Вакуум пробиркалари ва икки томонлама игна ишлаб чиқараётган «Экофарм Интернейшнл», 200дан зиёд турдаги дори-дармон ишлаб чиқараётган “Химфарм” заводлари, 17 хилдаги тиббиёт ускуналарини чиқарадиган «Marai E7 Group» МЧБ маҳсулотлари ҳам кўпчиликда яхши таассурот қолдирди. “Ата-Строй” қурилиш компанияси Сариоғоч туманидаги “Жибек жўли” божхонасини замонавийлаштириш лойиҳасини тақдим этди. Бу иш амалга оширилган тақдирда, пост орқали бир кеча-кундузда 30 000 одамгача бемалол ўтишига имкон туғилади.\nТошкентда ўтган ўзбек-қозоқ бизнес форумида вилоятимиз ҳокими Жансейит Туймебаев раҳбарлигидаги 150 давлат ва молия ташкилотлари етакчилари, тадбиркорлардан иборат делегация қатнашди.\nАбдумалик САРМОНОВ., 2017-09-18, 19:34 154


Афғонистон бўйича Истанбул анжумани кейинга қолдирилди | Najot.org\n21.04.2021 Нажот 0 коментариев Истанбул анжумани,Толибон\nАфғонистондаги тинчлик жараёни бўйича апрел охирида Истанбулда ўтиши керак бўлган халқаро анжуман кечроқ муддатга кўчирилди. Al Jazeera телеканали Афғонистоннинг миллий ярашув бўйича олий комиссиясидаги манбага таяниб хабар беришича, бунга Толибон вакилларининг анжуманда иштирок этишдан бош тортгани сабаб бўлган.\nАввалроқ толибларнинг расмий вакили Забиҳулла Мужоҳид Толибон ташқи аралашув сабабли анжуманда иштирок этишдан бош тортганини маълум қилган. Унинг таъкидлашича, «Истанбул учрашуви Афғонистонда тинчлик ўрнатиш учун муҳим ҳисобланади», бироқ толиблар «баъзи хорижий давлатлар Афғонистон ишларига аралашаётгани сабабли уни бойкот қилишди».\n24 апрелдан 4 майгача ўтказилиши режалаштирилган Истанбулдаги анжуманга Афғонистон ҳукумати ва Толибон вакиллари таклиф қилинганди. Бироқ толиблар Афғонистондан барча хорижий кучлар олиб чиқиб кетилмагунча, Афғонистон бўйича қарорлар қабул қилинадиган бирорта анжуманда иштирок этмасликларини айтишган.\n← АҚШнинг Россия ва Хитойга нисбатан сиёсати\nШойгу: AҚШ ва НAТО Қора денгизда провокацион ҳаракатларни давом эттирмоқда →\nبِسْمِ اللهِ الرَّحْمٰنِ الرَّحِيمِ Саволга жавоб АҚШнинг Россия ва Хитойга...


Парламент сайловлари тизими ўзгариши мумкин - xabar.uz\nНорматив-ҳуқуқий ҳужжатлар лойиҳалари муҳокамаси порталига «Ўзбекистон миллий сайлов тизимини янада демократлаштириш чора-тадбирлари тўғрисида»ги президент фармони лойиҳаси жойлаштирилди.\nҲужжат лойиҳаси билан, мақоми, моддий-маиший, транспорт ва тиббий таъминот шарт-шароитларига кўра: Марказий сайлов комиссияси раиси – Олий Мажлис Қонунчилик палатаси Спикерига, Марказий сайлов комиссияси раиси ўринбосари –Олий Мажлис Қонунчилик палатаси Спикерининг ўринбосарига тенглаштирилмоқда.\nҚайд этилишича, парламентда ўз фракциясига эга бўлган сиёсий партиялар сайловларда иштирок этиш учун сайловчиларнинг қўллаб-қувватловчи имзоларини тўплаши шарт эмаслиги ҳақидаги қоида ўрнатилиши мумкин.\nШунингдек, парламент сайловларида мажоритар тизимдан аралаш (мажоритар пропорционал) тизимига ўтиш масаласи ҳам ўрганиб чиқилади.\nШу билан бирга, БМТ Тараққиёт дастури билан ҳамкорликдаги «2020-2021 йилларда Ўзбекистон сайлов жараёнларини қўллаб-қувватлаш» лойиҳасини амалга ошириш кўзда тутилган.\nФармон лойиҳаси муҳокамаси жорий йилнинг 6 июнига қадар давом этади.


Кутилмаган МАЗАли ташриф! - 12 Августа 2015 - Sayyod.com\nБош сахифа » 2015 » Август » 12 » Кутилмаган МАЗАли ташриф!\n3-август кунидаги " Sayyod-media" ва "Султон-Саид" кошонаси хамкорлигидаги "Маза ва дид" фестивалида иштирок этган таомлар ва улардан машхурлар овозига кўра учта энг аъло таом хамда бевосита шу кечага йиғилган мехмонлар фикрига кўра "Энг мазали хонанда" 3талиги натижаларини эълон қилгандик (манбаа)\nФестивальнинг қоидасига кўра машхурлар томонидан энг мазали деб топилган ўша уч таом, ўша кунги одамларнинг берган овозига кўра энг мазали деб топилган уч хонандани уйига етказилиши керак эди. Мазкур фоторепортажимизда нафақат ваъдага вафо сифатида иссиққина таомларни етказилганлиги балки уч хонандани уйига ташриф суратлари хам сизларга қизиқ бўлса керак.\nЭслатиб ўтамиз: 1-ўрин Муниса Ризаева ва унга 1-ўринни олган таом соусли балиқ,\n2-ўринни икки хонанда олган Озода ва Каниза, уларга шундай ўринни олган "Корейка" таоми ва\n3-ўрин хам икки хонанда Ботир Қодиров ва Манзура\nБиринчи бўлиб, "Сабзавотли гриль"ни кўтариб Манзурани "Бўзбозор" тарафида жойлашган хонадонига ташриф буюрдик.\nЭшик олдиданоқ кўзга ташланган Манзуранинг уйидаги манзара бизга қизиқ туюлди. Отаси чизган суратлар коридордан кутиб олади.\nОта-онаси билан истиқомат қиладиган Манзуранинг уйи ўзига мос бежирим ва дид билан жихозланган бўлиб, суратлар билан бойитилгани билан мини-музейчани эслатади.\nУйда Манзура ва отаси экан.\nУларга ёқимли иштаха тилаб, йўлга тушдик.\nКанизанинг М.Горкий (хозирги номини билмайман, узр. Адашмасам Буюк Ипак йўли) метроси ёнгинасидан яқиндагина олган уйига келганимизда эндигина хихзматдан келиб турган экан.\nУни хам уйида отаси билан экан.\nКейинги манзил Озоданикига бўлди. Биз тарқатаётган таомларни "Султон Саид" кошонасида махсус пишириб иссиқлигида олиб бораётганимиз учун, биз Манзура ва Канизаникидан чиққунча қолган таомларни пишириб, биз айтган манзилга ресторан ходимлари келтиришини режалаштиргандик.\nОзоданинг "Пединститут"га етмасдан "Хореография" ўқув даргохи олдида жойлашган ховлисида Озоданинг ўзи, синглиси "Барбимасман" дея куйлаган Нилу ва унинг ўғли Абдуллох бор эди.\nБу ховлининг подволида қурилган медиа-марказда "Асл хонанда" реалити шоуси ўтган ва шу лойихамиздан уни кўргандингиз. Мана юқори қаватлари хам инжиқ Озоданинг бир неча йиллик қайта-қайта таъмирлашлари натижасида нихоят битибди. Иккинчи қаватигина. Учинчи қавати хали хануз битиш арафасида. Униям Озода хали уч тўрт маротаба ўзгартирмаса бўлгани))\nХуллас, хозир битган иккинчи қаватига кирасизу ўзингизни Эрмитажга киргандек хис қиласиз.\n"Топган пулингизни шу уйга сарфлаганмисиз?"-дейман хазиллашиб...балки хазил аралаш десам а?))\nТаппа-тайёр клип ва тарихий сериал суратга олишга мўлжалланган уй.\nМенга ошхона жудаям ёқди, хам чиройлик ва хам жуда шинам.\nБу онам учун ошхонадаги махсус супа-дейди Озода.\nҚозон шахридаги масжид туширилган гилам ўша ерни ўзидан совға.\nОзодани уйидан фоторепортажни...балки видеоси биланам тез кунда тақдим этамиз, шу куни овқатлар совиб қолмаслиги учун шошаётганимиз учун, Озодани бизни мехмон қилишга таклифини қайтариб тезда яна йўлга тушдик.\nМуниса Ризаевани "Дархон"даги "Полянка" кафеси жойлашган махалласидаги уйига қайрилганимизда у онаси ва...(адашмасам) бўлажак турмуш ўртоғи, теннис спорти юлдузи, чемпиони Важа Узоқов билан махаллани сайр қилиб юришган экан. "Музқаймоққа дўконга чиқдик"-дейди Мунисани онаси.\nСурат фонидаги дўконга Мунисани онаси кетди, уни ортидан бўлажак куёвбола. Биз Мунисага мазали совғани топширгач у хам дўконга кириб кетди.\nИкки юлдуз, бири спорт чемпиони, бошқаси эстрадада лидерик қилаётгани махаллани айланиб, содда кўриниш ва турмуш тарзини намоён қилганича кичиккина дўкончага музқаймоқ олгани кириб кетишди. Менимча хамиша хам юлдузларни бундай холатда учратиш қийин бўлса керак. Мунисани камтарлиги шунданам билинади.\nБотир Қодировни ярим тунда бир кафеда шашликхўрликка келган жойидан излаб топдик. Менимча бу пайт ва шундай ўта шахсий бир мухитда уни нафақат журналистика олами, балки яқин дўстлари хам топиши амримахол эди.\nБотирни дастурхонини сабзавотли гриль тўлдирди.\nСуратлар муаллифи Усмонжонов Достон.\nДИҚҚАТ!!! ЯНА 3-ҒОЛИБНИ СИЗЛАР АНИҚЛАЙСИЗ! "Таъм ва дид фестивали"га ташриф буюрган шоу-бизнес вакилларини барчасини ДИД хамда КЎРИНИШ БОРАСИДА овоз бериш бўйича учта энг аълосини аниқлаймиз.\nБўлим: Suhbat | Intervyu | Reportaj | Чоп этди: Sayyod | Теглар: olala, Munisa Rizayeva, Botir Qodirov, Kaniza, Ozoda Nursaidova, Ozoda Saidzoda, Manzura\n1 ledy (13-Авг-2015 02:59)\nОзода опа ростдан хавас билан уй курибдилар. Браво.\n2 Elyor (13-Авг-2015 07:26)\nTennis sport "yulduzi: ??? Nadal va Djokovichdan keyinmi\n3 Azika (13-Авг-2015 11:12)\nOzodaopani uylari rossa fayzli xonadon did bn qurilgan Omad Ozodapaga\n4 onanayginam (13-Авг-2015 13:36)\nOzoda opani owxonalari zo`ru\n5 Ягона (13-Авг-2015 14:06)\nНега энди Важ Узоковниям купчилик танидику Надал билан Джоковични нима алокаси бор\n6 Fayzullo (13-Авг-2015 19:37)\n7 wurausmanova (14-Авг-2015 07:57)\nOzodahon inson havas qilsa arzigulik uyingiz bor ekan.Ilohim hayrlisi bilan buyursin!Siz bunga Uz mehnatingiz va san'atingiz bilan erishganingizga ishonchim komil!buyursin!\n8 Мухаррам (14-Авг-2015 12:19)\nВажа Узоков 4-июнь 1988 йилда тугилган. Муниса Ризаевага бахт тилаймиз. Манимча инстаграмда бирга кузойнакда тушган суратларини колдирганла адашмасам. Куриб шу бола сизга мосакан дегандим. Бахтли булишсин. Бир бирига мос.\n9 Бахром (14-Авг-2015 19:31)\nКойил Озада опа гап йук\n10 lola (18-Авг-2015 23:58)\nmunisani 6yildan beri taniyman haligacha ozgarmabdi. hali yulduz bolib ketmagandi hozir yulduz ammo osha osha Munisa


Украина ташқи ишлар вазири Россия ва Украина байроқларининг ёнма-ён турганидан саросимага тушди\nУкраина ташқи ишлар вазири Павел Климкин Франция ташқи ишлар вазирлиги қароргоҳида бўлиб ўтган "норманд тўртлиги" давлатлари вазирларининг суратга тушиш маросимида Россия ва Украина байроқларининг ёнма-ён турганидан саросимага тушиб қолди.\nМаълум қилинишича, француз томони аввалги учрашувлар анъаналарини бузган ҳолда, Россия ва Украина байроқларини аввалгидек икки четда эмас, ёнма-ён жойлаштирган. Авваллари Европа мамлакатлари байроқлари марказда, Россия ва Украина байроқлари эса икки четда жойлаштириларди.\nБу ҳолат суратга олиш бошида Климкиннинг протокол фотосуратида қаерда туриш борасида иккиланишига олиб келган.\n"Ёнма-ён туришга тўғри келади", деб айтди бу ҳолатга Россия ташқи ишлар вазири Сергей Лавров. Бу ҳақда мухбирлар хабар берди.


Иккала тараф ҳам мен учун ёқимсиз!\nжума, 24 июн 2022\nҒузорда икки нафар бола вафот этди, ССВ касалликни аниқлай олмаяпти\nРТдан ваъз: «Ноль» сони ихтиро қилинган ўлка\nдушанба, 20 июн 2022\nҚиз боланинг ўқиши шарт эмасми ёхуд балоғат остонасида орзулари завол топаётганлар\n20 июнь – Ўзбекистонда Мустақиллик декларацияси қабул қилинган кун\nжума, 17 июн 2022\nРТдан ваъз: Хотин урадиганлар мамлакати\nпайшанба, 16 июн 2022\nЎзбекистон журналистлари: “Цензура онгимиз ва қалбимизда”\nчоршанба, 15 июн 2022\nПарпиевнинг суғурта ширкати турк тадбиркорининг ҳақини бермаяпти\n19 сентябр 2018\nНақадар аччиқки, большевиклар инқилобидан буён топталиб келинган ва эндигина қаддини тиклаган жафокаш ўзбек тили тағин оёқости қилинди ва бундан чиркин бир йўсинда фойдаланилди.\nЎтган тарихида халқига, унинг тилига тупуришни истаган, ҳар қандай ҳукмдор қаршисида етти букилувчи калтабин амалдор тағин яна бир бор ўзбек тилига оғзини тўлдириб тупуриш учун турли тешиклардан судралиб чиқа бошлаган жирканч шовинистлар томонидан ишлатилди.\nМен бу постни рус тилида ёздим, чунки униси ҳам, буниси ҳам рус тилида мулоқот қилади ва фикрлайди. Ўзбек тилини ўз ҳолига қўйинг! Ўзининг касбига нолойиқлигини оқлаш учун «тил қартаси» ортига беркинган амалдорлар ва ҳамиша ҳар қандай мавзу бўйича ўзини сиқувга олинган «жабрдийда» кўрсатиб ғазабланишдан лаззатланувчи шовинистлар.\nҚўрс, нодон амалдорлар, ўз сотқинлигингиз ва малакасизлигингизни яшириш учун тил ва тарих мавзусига «ширапашша» бўлишга ҳатто интилманг ҳам. Сиз шовинистлар эса ҳеч ким ўзингизни камситмаётгани ва ҳамиша ўзларингиз беписандлик билан ўзбек тилининг мавжудлигини инкор этишда давом этаётганинингизни яхши биласиз. Сизлар ҳам мамлакатни ҳозирги аҳволга келтирган ҳукмдор қаршисида турфа шаклда товланиб букилган тоифасисиз. Ҳар иккала тараф ҳам мен учун ёқимсиз!\ndata-title="Иккала тараф ҳам мен учун ёқимсиз!" data-description="<!-- wp:paragraph --> <p>Нақадар аччиқки, большевиклар инқилобидан буён топталиб келинган ва эндигина қаддини тиклаган жафокаш ўзбек тили тағин оёқости қилинди ..." data-image="https://eltuz.com/wp-content/uploads/2018/09/rasm4100.jpg" data-url="https://eltuz.com/satira/206944/" data-services="facebook,odnoklassniki,twitter,telegram" data-counter="ig">\n11 январ 2019\nМирзиёев ИИВнинг яна ўнлаб раҳбарларини ишдан олди\n10 январь кунги селектор йиғилишида президент Мирзиёев ИИВ ишини қониқарсиз деб топди. Вазирликнинг ўнлаб раҳбар ходимлари ишдан олинди. Ўтган ...\nМанзура «Ўзбекнаво»ни нега севади?\nМанзура Instagramдаги шахсий саҳифасида Ўзбекистон Республикаси Маданият ва спорт ишлари вазирлиги томонидан мактаб, академик лицей ва касб-ҳунар коллежларида ўтказилаётган ...\nҲуқуқ ҳимоячиси Аъзам Турғунов жаримага тортилди\nТошкентнинг Шайонтовур туман Маъмурий суди, 30 август куни таниқли ҳуқуқ ҳимоячиси, 67 яшар, Аъзам Турғуновни «ҳокимиятга бўйсунмаганлик»да айблаб бир ...\n19 апрел 2018\nЎзбеклар дўппига қайтмоқдами?\nДўппидўз чевар Ҳамида Юнусова 25 йилдан буён дўппи тикади. Бу ҳунар унга оилавий анъана бўлиб, жувон дўппи тикишни опаларидан ...\nЭлтуз таҳририяти иддаолари тасдиқланмаган мақолани олиб ташлади


by · Published 13.03.2020 · Updated 13.03.2020\nЎзбекистон ва Тожикистон Республикалари Президентларининг олиб борган оқилона сиёсати туфайли икки давлат ўртасидаги кўп қиррали ҳамкорлик янги босқичга кўтарилди. Халқларимиз орасидаги дўстлик ришталари тобора мустаҳкамланиб бормоқда. Ўзбек ва тожик халқлари маданияти ўзаро муштарак. Ҳар иккала халқ бир-бирларининг маданияти ва санъатини ҳамиша қадрлаб, эъзозлаб келган ва келмоқда.\nАйниқса айни шу баҳор байрамлари кунларида ўзбек ва тожик халқларининг ўзаро дўстлиги ва биродарлиги турли маданий тадбирларда яққол кўзга ташланмоқда. Жорий йил 7 март куни икки қўшни давлатлар ўртасидаги дўстлик, биродарлик ва маданий алоқаларни мустахкамлаш мақсадида Тожикистон Республикаси Сўғд вилояти “Зафаробот” тумани ҳокимлигининг таклифига кўра Ўзбекистон Давлат филармонияси Сирдарё вилоят бўлими ушбу туманга ташриф буюрди.\nЎзбекистондан борган санъаткорларни тожикистонлик биродарларимиз карнай-сурнай садолари остида кутиб олдилар. Тожикча мусиқаларга ҳамоҳанг янграган “Хуш омадет” деган илиқ сўзлар меҳмонларга кўтаринки кайфият бағишлади.\nШу куни “Қасри Фахранг” маданият саройида сирдарёлик санъаткорлар ижросида катта концерт дастури намойиш этилди. Ўзбекистонда хизмат кўрсатган артист Асатилло Холиқов, хонандалар Хуршид Зиядов. Достон Жобборовлар ижро этган шўх қўшиқлар остида моҳир балетмейстер Барно Холиқова раҳбарлигидаги “Сирдарё наволари” ансамблининг раққосалари хиром этдилар. Айниқса, Анна Марченко, Хуршида Акбарова, Одина Айибқулова, Нафиса Умарқулова, Муштарий Ғойипов, Дилшода Эшниёзоваларнинг чиқишлари барчага манзур бўлди. Шунингдек, “Мумтоз наволар” созандалар ансамбли жамоаси (чолғучилар: Қувондиқ Худойберганов, Собир Муллаев.Улуғбек Эгамбердиев, Йўлдош Норбўтаев, Нодирбек Нишоновлар) ижро этган мумтоз ва шўх куйлар юракларни забт этди. Шўх оҳанглар томошабинларни ҳам даврага чорлади. Бошловчилар Обит Икромов ва Дилрабо Бегматова томошабинларга дил сўзларини баён этишса, Баҳодир Умаров ва Мухиддин Қамбаралиевлар ушбу байрам тантанасини бир умрга суратларга ва тасвирларга муҳрлаб қўйишди.\nЎзбекистон санъаткорлари томонидан ижро этилган ўзбекча ва тожикча куй-қўшиқлар, рақсларда икки халқнинг дўстлиги яна биркарра намоён бўлди.


Аллоҳга шукрлар бўлсинки мустақилликдан кейин барча соҳаларда миллий қадриятлар устуворлиги асосий тамойил сифатида ўз аксини топди.\nБуни «Бағрикенглик» тушунчасида ҳам кўриш мумкин. «Бағрикенглик бизнинг дунёмиздаги турли бой маданиятларни, ўзини ифодалашнинг ва инсоннинг алоҳидалигини намоён қилишнинг хилма-хил усулларини ҳурмат қилиш, қабул қилиш ва тўғри тушунишни англатади»\nҲадисда: «Одамларга унинг тилидан ҳам, қўлидан ҳам азият етишидан сақланган киши мусулмондир», дедилар. Исломда ноҳақ одам ўлдириш ҳаром ҳисобланади. энди юқорида тилга олинган жоҳилона хатти-ҳаракатларни амалга ошираётган кимсаларга қайтсак. Ислом тинчликка чақиради, улар эса одамлар тинчини бузмоқдалар. Ислом жамиятга фойда келтиришга чорлайди, улар жамиятга зиён келтирмоқдалар. Ислом қўли билан ҳам, тили билан ҳам бировга азият бермасликка ундайди, улар эса бегуноҳ одамларнинг ҳаётига зомин бўлмоқда. Исломда одам ўлдириш ҳаром дейилган, улар эса буни ҳалол ҳисоблаб, қотиллик орқали ўз мақсадларига эришмоқчилар. Ҳақиқий Ислом қаерда-ю, бузғунчи ғоялар ва динни ниқоб қилиб қабиҳ ишларни амалга ошираётганлар қаерда! Буларни Ислом билан таққослаб, ҳақиқий мусулмон аслида қандай бўлиши кераклигини халққа, ёшларга тушунтирмоқ зарурдир.Дин инсонларни эзгу ғоя ва эзгу мақсад йўлида бирлаштирувчи омилдир. У мусаффолик манбаи, диллар сокинлигидир. Ўзбекистон Республикасининг биринчи Президенти Ислом Каримов таъкидлаганларидек, дин хонадонларимиз файзи, одоб-ахлоқ ва маърифат манбаидир. Дин орқали қалблар яқинлашади, маданиятлар бирлашади. Шу боисдан миллий мафкурамизнинг асосий тамойилларидан бири “Динлараро бағрикенглик” ғоясидир. Дунёда турли-туман халқлар яшар экан, уларнинг эътиқодлари ҳам ўзига хослик касб этади. Шу билан бирга, уларнинг барчаси фақат эзгуликни тарғиб қилади. Зеро, уларнинг вужудга келишига ҳам ёвузликни инкор қилиш, бунёдкор ғоялар рўёбига эришиш сабаб бўлган.Диний бағрикенглик икки кўринишда талқин қилинади: биринчиси, ташқи кўринишдаги бағрикенглик бўлиб, ўзгаларнинг диний эътиқодини инкор этмаслик, унга қарши курашмасликдир. Иккинчиси, ички ижобий бағрикенглик бўлиб, муайян диний эътиқодда мустаҳкам бўлган ҳолда бошқа диний қадриятларни ҳам яхши билиш бўлиб, уларга нисбатан ҳурмат билан ёндошиш ҳисобланади.Айниқса, бизнинг муқаддас Ислом динимизда диний бағрикенглик масаласига алоҳида урғу берилади. Хусусан, мусулмон инсон Аллоҳ таоло томонидан юборилган набийларнинг барчасига, уларга нозил қилинган китоб ва саҳифалар Аллоҳнинг ҳузуридан эканига бирдек иймон келтириши лозим. Набий алайҳиссалом Мадинаи Мунавварага борганларидан сўнг у ердаги яҳудийлар билан аҳднома туздилар, улар билан тинч-тотув ва жамият манфаати учун ҳамкорликда яшаш асосларини белгилаб, унга амал қилиб яшадилар. Бу ҳол биз умматлар учун диний бағрикенглик борасида ажойиб бир ибрат, кўрсатмадир.Халқимиз доимо дуога қўл очар экан, биринчи навбатда юртимизга тинчлик,хонадонларимизга файзу барака тилаб, яхши ният қилади. Чунки бир кун жанжал чиққан жойдан қирқ кун барака кетиши ҳақидаги ҳикмат бекорга айтилмаган. Шунинг учун ҳам Ватанимизни кўз қорачиғидек асраш, унинг тинчлиги ва барқарорлигини ҳимоя қилиш, салоҳиятини янада юксалтириш бу озод ўлкада яшаётган ҳар бир инсоннинг муқаддас бурчидир.Ҳар бир инсон Аллоҳнинг йўқдан бор қилган, яратган бандасидир. Ҳар бир инсон, бутун жамият ўзаро муносабатларни халқларнинг турли-туман урф одатлари, маданияти ва қадриятларини тан олган ҳолда, бағрикенглик асосига қуриши зарур. Зеро, тинч-тотувлик, бағрикенглик тараққиёт гаровидир.\nNext Post:МИССИОНЕРЛАР ТАЪСИРИДАН ОГОҲ БЎЛИНГ


Фарид Усмон асарлари, китоблари\nФарид Усмон *\nФарид Усмон 1946 йил 1 августда Андижон шаҳрида хизматчи оиласида туғилди.\nАндижон давлат университетининг филология факультетида, Москвадаги М. Горький номли Адабиёт институтида (1985–1987) таҳсил олди. “Гулхан” журналида, Ёзувчилар уюшмасининг тарғибот маркази вилоят бўлимида, Андижон давлат тиллар педагогика институти сиёсий фанлар кафедрасида, мактаб ва касб-ҳунар билим юртларида, Ёзувчилар уюшмаси Андижон вилоят бўлимида хизмат қилди. 1998 йилдан Андижон вилоят ҳокимлиги ўрта-махсус касб-ҳунар таълими бошқармаси ҳамкорлигида чоп этилаётган ижтимоий-маърифий нашр – “Келажак” газетасида муҳаррирлик қилди.\nФарид Усмон бадиий адабиётга ўтган асрнинг 70-йилларида кириб келди. Дастлабки туркум шеърлари “Ёшлик баёзи”, “Ёшлик” тўпламларида, газета ва журналларда чиқа бошлади. Шеърлари таниқли ҳофизлар томонидан қўшиқ қилиб куйланди.\n“Умид гулзори” (1976), “Навосиз наво” (1978), “Ул қаро кўз бўлмаса…” (1979), “Сочларингда тун уйқуси” (1980), “Қадр кечаси”, “Жон қуши” (1997) каби китоблари, “Мен кичикмас, каттаман”, “Бир жуфт бинафша”, “Оқ олтин”га кўк чироқ” сингари болаларга аталган шеърий мажмуалари босилиб чиқди. “Шаҳзод”, “Ҳовлидаги ҳангома” каби саҳна асарлари Ёш томошабинлар театрида намойиш этилди.\nМустақиллик йилларида Фарид Усмон “Руҳ булбули” (2009), “Ҳусн довони” (2006), "Қайларга қочай лайло"(2010), “Янги ой” (2011), “Мени сев” (2011),"Шоҳ Бобур юлдузи"(2013), "Андижон юртида тўлган ой"(2019) сингари китоблар чоп эттирди.\nШаршара / Водопад (2014)\nҚайларга қочай, Лайло (2010)


АСКАР ОНАЛАРИНИ ШАРАФЛАЙМИЗ! – Сирдарё вилояти касаба уюшмалари ташкилотлари бирлашмаси Кенгаши\n11.01.2016 19.03.2016 sirdaryo\nГулистон шаҳрида Ўзбекистон Республикаси Қуролли Кучлари ташкил этилганининг 24 йиллиги ҳамда Ватан ҳимоячилари кунига бағишлаб “Аскар оналарини шарафлаймиз!” деб номланган тадбир ўтказилди.\n“Таянчим ва суянчим, фахру ифтихоримсан, муқаддас Ватан!” шиори остида Сирдарё вилояти хотин-қизлар қўмитаси, мудофаа ишлари бошқармаси, ва бошқа нодавлат-нотижорат ташкилотлар ҳамкорлигида ташкил этилган тадбирда Сурхондарё вилоятида муддатли ҳарбий хизматни ўтаётган аскарларнинг оналари, ҳарбий хизматчилар, жамоат ташкилотлари вакиллари, ёшлар, оммавий ахборот воситалари ходимлари иштирок этдилар. Тадбирни вилоят хотин-қизлар қўмитаси раиси Д.Ҳайдарова очди ва олиб борди. Сўзга чиққан Марказий ҳарбий округ масъул ходими, полковник Рафиқ Холбеков, Республика «Маҳалла»хайрия фонди раиси ўринбосари Дониёр Аллаев ва бошқалар шу қисқа давр ичида профессионал даражада шакллантирилган миллий армиямиз юртимиз тинчлиги ва халқимиз осойишталигини таъминлашнинг муҳим омили бўлаётганини таъкидладилар.\n– Муддатли ҳарбий хизматга жисмонан ва маънан соғлом, юксак интеллектуал салоҳиятли ёшлар саралаб олинмоқда, намунали хизмат қилган аскарларга олий ўқув юртларига ўқишга кириш учун имтиёзли тавсияномалар берилмоқда. Бу бўлажак аскар йигитларимизнинг армия сафларида хизмат қилишга бўлган рағбатини оширади, – деди Р.Холбеков ўз сўзида. Тадбирда ҳарбий қисмлар командирларидан намунали хизмат қилаётган аскар ўғлонларнинг ота-оналарига келган ташаккурномалар ўқиб эшиттирилди. Юзу-кўзларидан қувонч балқиб турган оналар қучоғи гулларга тўлди. Жиззах ҳарбий гарнизони оркестри солисти Жамшид Тошевнинг ватанпарварлик руҳи билан йўғрилган қўшиғидан сўнг оналар учун кутилмаган совға ташкиллаштирилди, яъни уларнинг Термиз шаҳрида хизматда бўлган ўғлонлари даврага кириб келди. Фарзандларининг бир йил давомида кучга тўлиб, ҳақиқий мард ўғлонга айланганини кўрган оналар кўзларида севинч ёшлари қалқиди. Оталар кўкси ғурурга тўлди.\n– Ватанимиз тинчлигини ҳимоя қилаётган мард аскарларимиз сафида менинг ўғлим ҳам борлигидан фахрланаман, – деди ҳаяжонланиб сўзга чиққан Гулистон шаҳрининг Аҳиллик маҳалласида яшовчи Муборак Мелибоева. – Ватан ҳимоячилари байрами арафасида ўғлимиз Хондамир аъло даражада хизмат қилаётгани ҳақида ташаккурнома олганимда ўзимни дунёдаги энг бахтли она, деб ҳис қилдим. Юртимизнинг тинчлиги, фарзандларимизнинг омонлиги юртбошимизнинг доно сиёсатидан деб биламан. Илоҳим, юртимизга кўз тегмасин!Тадбирда Жиззах ҳарбий гарнизони оркестри ҳамда «Сирдарё наволари» халқ ансамбли хонанда ва раққосалари байрам концерт дастурини намойиш этдилар. Байрам завқидан тўлиб-тошган ота-оналар ҳамда аскарлар, тадбир иштирокчилари даврани тўлдириб рақсга тушдилар. Тадбир узоқ давом этди.\n← ИЖОДКОРЛАР БИЛАН УЧРАШУВ\nКАСАБА УЮШМАЛАРИ-ҲАРБИЙЛАРГА! →\nҲУҚУҚИЙ ТАДБИРЛАР ДАВОМ ЭТМОҚДА.\n23.04.2018 sirdaryo ҲУҚУҚИЙ ТАДБИРЛАР ДАВОМ ЭТМОҚДА.da fikr bildirishni o'chirish\n10.01.2018 sirdaryo 0\n14.04.2016 sirdaryo БОЛАЛАР САЛОМАТЛИГИ ҲАМИША ЭЪТИБОРДА!da fikr bildirishni o'chirish


2021 йилда Ўзбекистон апельсин импорти бўйича рекордни янгилаши мумкин • EastFruit\nБош саҳифа › Янгиликлар › 2021 йилда Ўзбекистон апельсин импорти бўйича рекордни янгилаши мумкин\n2021 йилда Ўзбекистон апельсин импорти бўйича рекордни янгилаши мумкин\nМуаллиф: EastFruit 26 Авг 21 26 Авг 21 013\nEastFruit таҳлилчиларининг фикрича, 2021 йил охирига бориб, Ўзбекистон апельсин импорти бўйича 2019 йилда қайд этилган рекордни янгилаши мумкин. Бироқ, бошқа мамлакатлар билан солиштирганда импорт ҳажми ва бу маҳсулотнинг республикада аҳоли жон бошига истеъмоли бошқа давлатларга қараганда паст даражада қолмоқда.\nЎзбекистон Республикаси Давлат статистика қўмитасининг яқинда эълон қилган маълумотларига кўра, 2021 йилнинг январь-июль ойларида мамлакат 2,2 миллион долларлик 4,2 минг тонна апельсин импорт қилган. Бу жисмоний кўрсаткич бўйича ўтган йилнинг шу даврига нисбатан 2,2 минг тонна ёки 110 фоизга кўпдир.\nБоз устига, 2021 йилнинг ўтган 7 ойида Ўзбекистон 2017, 2018 ва 2020 йилларга қараганда анча кўп апельсин импорт қилган.\nЎзбекистонга апельсин импорти бўйича аввалги рекорд 2019 йил бўйича қайд этилган эди, ўшанда Ўзбекистон 5,1 минг тонна апельсин импорт қилган. Шу билан бирга, жорий йилнинг қолган қисми – августдан декабргача бўлган даврда Ўзбекистонга олиб келинадиган апельсин импорти ҳажми ҳисобга олсак, 2021 йил якуний натижалари бўйича 2019 йилги рекорд янгиланиши мумкин. EastFruit таҳлилчиларининг фикрича, бунинг эҳтимоли анча юқори. Ўзбекистонга апельсин етказиб берувчи асосий мамлакатлар – Туркия, Миср ва Жанубий Aфрикадир. Уларнинг умумий улуши 2020 йилни ҳисобга олмаганда жами импортнинг 97-98 фоизини ташкил қилади. Ўтган йили апельсин импортининг қарийб 12 фоизи Россия ва Қозоғистондан импорт қилинган. Бу мамлакатлар ушбу маҳсулотни етиштирмаслигини ҳисобга олсак, апельсин мазкур мамлакатлар орқали импорт қилинган, дея тахмин қилиш мумкин.\n2019 ва 2021 йилларда импортнинг юқори ўсиш суръатларига қарамай, Ўзбекистонда импорт ҳажми ва аҳоли жон бошига апельсин истеъмоли бошқа давлатларга нисбатан паст даражада қолмоқда. Бу худди мандарин ва банан билан бўлгани сингари маҳсулот нархи юқори эканлиги туфайлидир. Зеро, мамлакат жаҳон океанлари ва денгиз портларидан анча узоқ масофада жойлашган. Шунга кўра, ушбу меваларни Ўзбекистонга ташиш жуда қимматга тушади.\nEastFruit ҳар ҳафта мева-сабзавот маҳсулотлари мониторингини ўтказадиган мамлакатлар ичида апельсин нархи фақат Тожикистонда юқори (2,47 $/кг), бошқа мамлакатлар – Молдова, Украина, Россия ва Беларусда унинг нархи 1,08 дан 1,39 $/кг оралиғидадир.\n21 Сен 21 21 Сен 21 0178


Эмери: "Вилярреал" 90 дақиқа давомида Ливерпулни ушлаб тура олмади » Бугунги футбол янгиликлари Узбекистон ва Жахон футболи спорт 2022\nGoal24.uz » Чемпионлар лигаси » Эмери: "Вилярреал" 90 дақиқа давомида Ливерпулни ушлаб тура олмади\nЭмери: "Вилярреал" 90 дақиқа давомида Ливерпулни ушлаб тура олмади\n"Сув ости кемаси" танаффусдан кейин "чўкди".\n"Вилярреал" бош мураббийи Унаи Эмери испан журналистлари билан "Ливерпул" билан жавоб ўйини ҳақида батафсил гапириб берди. Хабарингиз бор, “Вилярреал” яна мағлуб бўлди ва Чемпионлар лигасини тарк этди.\n“Биз тўпни кўпроқ назорат қилишимиз керак эди. “Ливерпул”нинг биринчи голи психологик ҳолатимизни пастга туширди. Кейин жамоамизнинг иши тугаб қолди. Биз энди Ливерпул қўйган майдонда талабларни бажара олмадик.\nДанжума ва Жерар Моренонинг йўқолиши жамоанинг эмоционал ҳолатида ўз аксини топди. Танаффусдан кейин биз барча мумкин бўлган ресурсларни бой бердик.\nҲаммаси бўлиб тўртта бўлим бор эди, биз улардан фақат биттасини яхши ўтказдик. Жавоб ўйинида "Вилярреал" 90 дақиқа давомида дарвоза тўсинини ушлаб тура олмади. Биз мукаммалликка интилдик, аммо бу имконсиз вазифа бўлиб чиқди.\nМухлисларга ёққан бўлса керак. Биз аста-секин ривожланмоқдамиз ва бундай дақиқалар билан мухлисларни бузишга тайёрмиз”, - деди Эмери.


Тошкентда навбатдаги автомобиль ёниб кетди. Бу сафар Mercedes-Benz\n2019 йилнинг 30 май куни соат 10:16да Тошкент шаҳар ЁХБ куч ва воситаларини бошқариш ва мувофиқлаштириш марказига Чилонзор тумани, Кичик ҳалқа йўли кўчаси 7-уй олдида Mercedes-Benz русумли енгил автомашинасида ёнғин содир бўлаётганлиги ҳақида хабар берилган.\nЎзбекистон Республикаси ФВВ ЁХББ ОАВ билан ҳамкорлик қилиш бўлинмаси хабарига кўра, воқеа жойига 2 та ёнғин ўчириш бўлинмалари юборилган.\nБўлинмалар чақирилган манзилга 7 дақиқада етиб борганда автомашинанинг мотор қисми ёниб зарарлангани ва ёнғин ҳайдовчи ҳамда йўловчилар томонидан ўчирилганлиги маълум бўлган. Тан жароҳати олганлар ва ҳалок бўлганлар йўқ.\nЁнғинни сабаби ва моддий зарар миқдори аниқланмоқда, дейилади хабарда.\nБундан олдин, Тошкентда «Газель» юк автомашинаси ёниб кетганди.\n«Ҳалок бўлганларнинг шахси аниқланмоқда». ТИВ Томскдаги фожиа бўйича қўшимча маълумот берди


Маст ҳайдовчининг айби билан фарзанди ва эридан жудо бўлган аёлнинг мурожаати қалбларни ларзага солди | Бир пиёла чой\n← Асал Шодиевадан янги фотосессия (Фото)\n“Ўзавтойўл” раҳбариятида янги тайинланиш →\nЯқингинада 24 ёшли бу аёл турмуш ўртоғи Фабиан билан дунёдаги энг бахтли жуфтликлардан бири эди, деб хабар беради Darakchi.uz “Nonbox.ru” нашрига асосан.\n“Илк маротаба фарзандимни қўлга олиб, унинг чеҳрасига тикилганимда, ёнимда Фабиан тургандай ҳис қилдим. Мен ундан кичкинтойимизга ғамхўрлик қилишни сўрадим. Палатадаги аёлларнинг ҳаммаси гапларимдан кўз ёш тўкишди. Болам жудаям отасига ўхшарди, унга қараб туриб, эримни сўнгги бор кўраётгандай туюлди. Фарзандимнинг чеҳраси ҳаётим давомида кўрган энг гўзал чеҳралардан бири бўлиб қолади”.\nАёлнинг қанчалар дард-алам чекканини тўлиқ тасвирлашнинг иложи йўқ. Аммо энди у индамай, азоб чекишни хоҳламади. Турмуш ўртоғи ва фарзандининг хотираси учун ҳаётини йўллардаги ҳаракат хавфсизлигини таъминлашга бағишлашни ният қилди. Ҳали оёққа турмаган бўлса-да, касалхонада ётганча, Фейсбук орқали ўзи ҳақида ҳикоя қилиб, қўлида фарзандининг жасади билан дунё аҳлига мурожаат қилди:\nЁш оиланинг ҳаётини бузган маст ҳайдовчи яраланган бўлса-да, тирик қолди. У икки бора қотилликда айбланмоқда. Энди у ҳам ҳаётининг энг гуллаган даврини панжара ортида ўтказадиган бўлди.\nЮқоридаги сўзлари билан Кристиан ҳеч қандай янгилик айтмагандай туюлиши мумкин. Аксарият одамлар учун маст ҳолда автофалокат содир қилиш оддий ҳолга, оддий фожиага айланган. Маст ҳайдовчилар ҳақида турли латифалар айтамиз, улар иштирокидаги видеороликларни томоша қилиб, ғалати қилиқларидан маза қилиб куламиз. Уларнинг ахмоқлиги ва масъулиятсизлиги туфайли кимдир ёруғ оламдан кўз юмганда эса ҳеч қандай кулгига ўрин қолмайди…


Бурятияда 20 нафарга яқин киши нефрит сақланадиган базага босқинчилик уюштирди\n07:01 / 04.08.2015\n3 август куни Бурятияда ўқотар қурол билан қуролланган 20 нафарга яқин номаълум шахслар нефрит сақланадиган корхона базасига босқинчилик қилди. Босқинчилардан бири ўлдирилган, деб хабар бермоқда республика ички ишлар бош бошқармаси матбуот хизмати.\n“Воқеа ҳақидаги хабар полицияга хусусий қўриқлаш корхонаси ходими томонидан келиб тушди. Дастлабки маълумотларга кўра, қўриқлаш корхонаси ходимлари томонидан “Сайга” хизмат ўқотар қуроли қўлланиши оқибатида Орлик қишлоғида яшовчи, муқаддам судланмаган, ҳеч қаерда ишламайдиган 28 ёшли эркак олинган жароҳатлардан воқеа жойида ҳалок бўлган”, деб айтилади хабарда.\nБосқинчилар воқеа жойидан қочиб кетишган. Ҳозирда уларни қидириш ишлари олиб борилмоқда.\nБурятида Россия нефрит захирасининг 90 фоизи, жумладан энг қимматбаҳо нави – оқ нефрит жамланган. Ҳар йили республикада ушбу минералдан 270 тонна олинади. Республика халқаро бозорга нефрит етказиб берувчи етакчи учликка киради. Шунингдек, Хитойга контрабанда қилинадиган нефритнинг асосий қисми шу ердан етказилади.\nНефрит заргарлик ва декоратив-бадиий буюмлар ясашда ишлатилади.


«Ювентус» янги мавсум учун асосий либоси тақдимотини ўтказди\nКиритилди: 20:06, 18.05.2021. Ўқилди: 631 марта. Фикрлар сони: 0 та.\nКиритилди: 11:01, 17.05.2021. Ўқилди: 11957 марта. Фикрлар сони: 2 та.\n«Спартак» Роналдуни Москвага чорлади\nКиритилди: 04:10, 17.05.2021. Ўқилди: 5372 марта. Фикрлар сони: 0 та.\n"Ювентус" - "Интер" 3:2 (видеошарҳ)\nКиритилди: 23:55, 15.05.2021. Ўқилди: 2559 марта. Фикрлар сони: 0 та.\nКуадрадо: «Анчадан бери пенальтиларни тепмаган эдим»\n«Ювентус» ярим ҳимоячиси Хуан Куадрадо «Интер» устидан қозонилган ғалаба (3: 2) ҳақида фикр билдирди.\nКиритилди: 23:45, 15.05.2021. Ўқилди: 2280 марта. Фикрлар сони: 0 та.\nКиритилди: 22:13, 15.05.2021. Ўқилди: 5055 марта. Фикрлар сони: 0 та.\nДе Лигт Роналду ҳақида гапирди\nКиритилди: 20:13, 15.05.2021. Ўқилди: 4308 марта. Фикрлар сони: 0 та.\nЮвентус - Интер. Экс-чемпион ва янги чемпион тўқнашуви.\nКиритилди: 18:15, 15.05.2021. Ўқилди: 2792 марта. Фикрлар сони: 0 та.\nАгент: «Роналду Португалияга қайтмоқчи эмас»\nКиритилди: 21:59, 14.05.2021. Ўқилди: 3798 марта. Фикрлар сони: 0 та.\nРоналдуда Португалияга мойиллик ортмоқда\nКиритилди: 09:55, 14.05.2021. Ўқилди: 2955 марта. Фикрлар сони: 0 та.\nФутбол тарихидаги энг йирик трансферлар ёхуд оқланган ва совурилган миллионлар. Иккинчи қисм\nКиритилди: 19:32, 13.05.2021. Ўқилди: 6149 марта. Фикрлар сони: 0 та.\nРоналду «Юве»даги 100-голи ҳақида: «Мен бундан фахрланаман, клубга ёрдам берганимдан хурсандман. А Серияда қолган очколар учун курашишимиз керак»\nҲужумчи Криштиану Роналду «Ювентус»даги 100-голидан кейин ўз ҳиссиётлари билан ўртоқлашди.\nКиритилди: 16:42, 13.05.2021. Ўқилди: 1491 марта. Фикрлар сони: 0 та.\nРоналдунинг онаси ўғлини «Спортинг»га қайтишга кўндирмоқчи\nКиритилди: 15:19, 13.05.2021. Ўқилди: 2027 марта. Фикрлар сони: 0 та.\n"Ювентус" ҳужумчиси Криштиану Роналду Италия чемпионатининг 36-тури доирасида "Сассуоло"га қарши бўлиб ўтган баҳсда (3:1) битта гол муаллифига айланди.\nКиритилди: 07:23, 13.05.2021. Ўқилди: 6885 марта. Фикрлар сони: 0 та.\nКиритилди: 07:14, 13.05.2021. Ўқилди: 4720 марта. Фикрлар сони: 0 та.\nForbes дунёдаги энг бой спортчилар рўйхатини эълон қилди (2020 йил 1 майдан 2021 йил 1 майгача).\nКиритилди: 23:21, 12.05.2021. Ўқилди: 6143 марта. Фикрлар сони: 0 та.\nТомори Роналдунинг рекордини янгилади\nКиритилди: 19:46, 12.05.2021. Ўқилди: 3483 марта. Фикрлар сони: 0 та.\nРоналдунинг жамоадошлари билан муносабатлари ёмонлашди\n"Ювентус" клуби ҳужумчиси Криштиану Роналдунинг жамоадошлари билн муносабатлари ёмонлашган, дея хабар бермоқда "La Gazetta della Sport" нашри.\nКиритилди: 14:55, 12.05.2021. Ўқилди: 6752 марта. Фикрлар сони: 0 та.\nБуффон: «У бусиз яшай олмайди»\nКиритилди: 13:53, 12.05.2021. Ўқилди: 2324 марта. Фикрлар сони: 0 та.


Жиззахда ички ишлар ходимлари Ўзбекистон Республикаси Конституцияси китобларини аҳолига улашмоқда » Жиззах вилояти ички ишлар бошқармаси расмий сайти\nЖиззах вилояти ички ишлар бошқармаси » Жиззахда ички ишлар ходимлари Ўзбекистон Республикаси Конституцияси китобларини аҳолига улашмоқда\nЖиззахда ички ишлар ходимлари Ўзбекистон Республикаси Конституцияси китобларини аҳолига улашмоқда\nЎзбекистон Республикаси Конституциясининг қабул қилинганлиги 27 йиллик тантанаси юртимиз бўйлаб кенг нишонланмоқда. Худди шундай тадбирлар ички ишлар тизимида ҳам ўтказилиб келинаётир.\n“Конституциямиз асосида мамлакатимизда миллий қонунчилик тизими, давлат органлари, фуқаролик жамияти институтлари шаклланди. Бугунги кунда барча жабҳаларда кенг кўламли ислоҳотлар амалга оширилмоқда. Ижтимоий-иқтисодий, сиёсий ва ҳарбий салоҳиятимиз юксалиб, фуқароларимизнинг дунёқараши тобора ўсиб бормоқда. Буларнинг барчаси, энг аввало, Бош қомусимизнинг ҳаётбахш куч-қудрати натижасидир”.\nПрезидентимиз айтган ушбу фикрлар Жиззах вилояти пост-патрул ва жамоат тартибини сақлаш бошқармасида Ўзбекистон Республикаси Конституциясининг 27 йиллик шодиёнасига бағишлаб ўтказилган тадбирда янграб ўтди.\nИчки ишлар органлари вакиллари иштирокида ўтказилган йиғилишда вилоят Адлия бошқармаси вакилининг маърузаси тангланди. Нотиқ тадбир қатнашчиларига Ўзбекситон Республикаси Конституциясининг яратилиш тарихи, давлат ва халқ ўртасидаги ишончли пойдевор, мустаҳкам кўприк вазифасини ўтаётгани, ҳаётимизда тутган ўрни ва аҳамияти ҳақида тўхталди.\nШундан сўнг пост-патрул ва жамоат тартибини сақлаш бошқармаси ходимлари ўзини қизиқтирган саволлар билан маърузачига юзланди. Билдирилган фикрлар, таклиф ҳамда мулоҳазалар тадбирнинг кўтаринки руҳда ўтишига замин бўлди.\nАйтиш жоизки, юртимизда ёшлар маънавиятини юксалтириш, улар ўртасида китобхонликни кенг тарғиб қилиш ҳамда ҳуқуқий онгини ошириш борасида қилинаётган ишлар таҳсинга лойиқ.\nХудди шундай эзгу ишлар қатори мазкур тадбирдан сўнг ички ишлар ходимлари Ўзбекистон Республикаси Ички ишлар вазирлиги Жиззах академик лицейига ташриф буюриб, ўқувчиларга Ўзбекситон Республикасининг Конституцияси китобларини улашди.\nШунингдек, бош қомусимизнинг ҳаётимизда тутган ўрни юзасидан билим ва кўникмаларини ўқувчилар билан ўртоқлашди.\nДарҳақиқат, байрам кайфияти шаҳримиз бўйлаб кезиб юрибди. Албатта, ушбу кўтаринкиликка ички ишлар ходимларининг Ўзбекистон Республикаси Конституцияси китобини аҳолига туҳфа этиши орқали ҳам муносиб ҳисса қўшаётир.\nАсосий Қонунимизнинг 27 йиллик тантанаси билан барчангизни табриклаймиз!\nЖиззах вилояти ички ишлар бошқармаси ахборот хизмати.


Қидирилаётган ўзбек милиционери Россияда қўлга олинди\n28 ноябр 2020, Тошкент вақти: 10:32\nРоссиянинг Нижний Новгород шаҳри полицияси халқаро қидирувга берилган ўзбекистонлик 29 яшар милиция ходимини қўлга олди.\nБу ҳақда хабар қилган “Криминальная хроника” сайтига кўра, қўлга олинган ўзбекистонлик (исм-фамилияси хабарда келтирилмаган) Самарқанд вилояти Ургут туманида участка нозири бўлиб хизмат қилган.\nАйтилишича, милиция ходими ўз ҳамкасблари билан 2011 йил сентябрида Ургут туманидаги Ўроқбойжар қишлоғидаги ҳовлилардан бирида 7 туп наша ўсаётганини аниқлаган.\nУй эгасини жавобгарликка тортмаслик эвазига милиционерлар ундан 7 млн сўм пора талаб қилган.\nУй эгаси милиция ходимларига 3 млн сўм берган ва кўп ўтмай ички ишлар ходимлари жиноятни яширганликда айбланиб, улар устидан жиноят иши очилган.\nШундан сўнг милиционер Россияга қочган.\nХабарга кўра, шу кунда уни Ўзбекистонга ўтказиб бериш масаласи кўрилмоқда.


“Жар” олимпиячиларимиз учун омад келтирди\nЎзбекистон олимпия терма жамоаси “Жар” стадионида Австралия термасини мағлубиятга учратди.\n“Бунёдкор” футбол клуби коллективи ушбу учрашувни белгиланган кунда ўтказиш учун катта ҳажмдаги ишларни олиб борди. Сўнгги кунларда пойтахтимизда ҳукм сураётган ноқулай об-ҳаво оқибатида майдон оппоқ қорга беланган эди. Шунга қарамасдан, клубимиз ходимлари олимпиячиларимиз учун барча имкониятларни ишга солишган ҳолда, стадиондаги шароитларни яхши ҳолатга келтириб беришди.\nЎйиннинг ўзи мухлислар кутгандек вакилларимиз учун муваффақият келтирди. Ўйин давомида Вадим Абрамов шогирдлари рақибдан кучлилик қилишди. Кенжа Тўраев ва Олег Зотеевнинг биттадан голи эвазига олимпиячиларимиз муҳим уч очкони ўз ҳисобларига ёзиб қўйишди.\nБугунги ғалабадан сўнг Ўзбекистон олимпия терма жамоасининг очколари сони 8тага етди ва гуруҳда якка пешқадам бўлиб олди. Чунки ушбу ўйингача биз билан бир хил очкога эга бўлган Ироқ олимпиячилари ўз майдонларида БААга ютқазиб қўйишди – 0:1.\nЭнди Абрамов шогирдлари 21 февраль куни Ироқ меҳмони бўладилар. Лондон-2012 олимпиадасига йўлланма олишимиз ўша куниёқ ҳал бўлиши мумкин.\nФутболчиларимиз ёшлар терма жамоаси йиғинида иштирок этади\nЭртага олимпия терма жамоаси билан ўйнаймиз\n“Бунёдкор”нинг беш нафар вакили миллий терма жамоага чақирилди\n“Бунёдкор”нинг тўрт футболчиси миллий терма жамоага чақирилди\nТерма жамоадаги футболчиларимиз клуб ихтиёрига қайтиб келишди\nЭлдорнинг миллий термадаги илк голи\nЁшлар термамиз Осиё чемпионати финал босқичига чиқди\nЎсмирларимиз Осиё чемпионатига йўлланма олишди\nЎсмирларимиздан ғалаба кутиб қоламиз


Совуқ қотмаяпсизми? Умид қиламизки, қалинроқ кийингансиз. Ўзбекистонда совуқ кунлар бошланганига анча бўлди. Шунга қарамай қуёш ора-сира мўралаб, қиздиряптию уст кийимларимизни улоқтирганимиз заҳот яна совуқ тушгяпти.\nБиласиз, қатор вилоятларда қор ёғди. Бироқ Тошкент бу борада яна орқада қоляпти. Қор ёғмади дегани, Тошкентда ҳаво иссиқ дегани эмас. Ҳавонинг қанчалик совуқлигини бетондан қурилган кўп қаватли уйда яшайдиганлардан сўранг. Уларникида ҳарорат ташқаридагидан бир неча даража паст.\nҲовлида яшайдиганларнинг жони роҳатда. Исиштиш тизимини ўзи ўчириб ёқади. Албатта, ҳаммаси соз, газдан эса қарзлар бўлмаса... Кўп қаватли уйларда яшайдиганларни эса бир савол қийнаяпти: қачон иситиш тизими ёқилади?\nАйнан юқоридаги савол билан “Тошиссиққуввати” ДУК билан боғландик. Гўшакни кўтарган ходим иссиқлик таъминотини бошлаш корхонага боғлиқ эмаслигини айтди. Бу учун юқоридан буйруқ кераклигини таъкидлади.\n“Иссиқлик таъминоти қачондан бошланиши ҳозирча аниқ эмас. Бунинг учун Тошкент шаҳар ҳокимининг кўрсатмаси бўлиши керак”, деди “Тошиссиққуввати” ходими.\nШундан сўнг, ўтган йилларда ҳоким кўрсатмаси қачон берилганини сўрадик.\n“Ҳоким қарори одатда ҳафта давомида ҳаво ҳарорати 8 даража ва ундан паст бўлиб турса берилади. Унгача биз ҳеч нима қилолмаймиз”, деб жавоб қайтарди корхона ходими.\nДемакки, уйлар исиб, бемалол оёқ-қўлни узатиб ўтириш учун кунлар бунданда совушини, совуқ ҳокимбуванинг уйи ё кабинетигача етиб боришини кутишимизга тўғри келади, чоғи.\nЭслатиб ўтамиз, келаси ҳафта бошида ҳаво ҳарорати пасайиб, ёмғир ва қор ёғиши кутиляпти. Республиканинг етти вилоятида ёмғир қорга айланиши мумкин. Хусусан, пойтахт Тошкентда ҳам. Умид қиламизки, ҳокимбуванинг бундан хабари бор.\nКиритилди: 14:40 13.10.2018. Ўқилди: 573 марта. Фикрлар сони: 0 та.


Тошкентдан Киевга чартер рейслари очилади – Газета.uz\nТошкентдан Киевга чартер рейслари очилади\n5 октябрдан «Тошкент — Киев — Тошкент» йўналиши бўйича ҳафталик чартер рейси очилади. Икки шаҳар ўртасида самолётлар қатнови 2015 йил май ойидан буён амалга оширилмаётган эди.\n9 сентябрь 2019, 14:51 Иқтисодиёт\n5 октярдан Тошкент ва Киев ўртасида HY3563/3564 ҳафталик чартер рейси йўлга қўйилади. Бу ҳақда рейсни амалга ошириш учун Airbus A320 самолётлари ва учувчиларни тақдим этаётган Ўзбекистон Миллий авиакомпанияси матбуот хизмати «Газета.uz»га хабар қилди.\nin4avia Telegram-каналининг хабар қилишича, рейслар шанба кунлари амалга оширилади:\nТошкент 23:55 — Киев 02:45\nКиев 04:15 — Тошкент 10:45\nКиевдан Тошкентга авиачипталар нархи 138 доллардан бошланади.\nЎзбекистон Миллий авиакомпанияси 2015 йил май ойига қадар «Тошкент — Киев — Тошкент» йўналиши бўйича доимий рейсларни амалга оширган. Бироқ парвозлар икки давлат авиацион ҳукуматлари ўртасида келишувлар мавжуд бўлмагани боис тўхатилган эди.\nУкраина билан доимий авиаалоқаларни қайта тиклаш имкониятлари тўғрисидаги сўнгги ахборотлар 2017 йилнинг декабрида пайдо бўлган эди. Икки давлат авиацион ҳукуматлари делегациялари музокаралар ўтказди, бироқ Ўзбекистон Парвозлар хавфсизлигини назорати қилиш Давлат инспекцияси томонлар ўртасида ҳал этилмаган масалалар борлигини маълум қилди. «Улар бартараф этилиши билан томонлар музокараларга қайтишади», — дея ваъда берган эди идора.


Барунни Тошкентга олиб келган қиз уни севиб қолди (ми)?! » Ўзбекистон янгиликлари – Zamin.uz\n26-05-2016 | 23:26\nZAMIN.UZ / Маданият / 26 Май 2016 года1 948\nБарунни Тошкентга олиб келган қиз уни севиб қолди (ми)?!\n“Муҳаббат тафти” сериали орқали танилган ҳинд актёри Барун Собтининг Тошкентда меҳмон бўлганидан хабарингиз бор. Унинг Ўзбекистонда келиши ҳақиқий шов-шувга айланди, десак муболаға бўлмайди.“Shov-shuv.uz” сайти Арнавнинг Ўзбекистонга келишини ташкиллаштирган Дилдора Зайнутдинова билан боғланиб, таниқли актёрни Тошкентга олиб келиш жараёни қандай кечгани ҳақида суҳбатлашди. - “Тўйлар муборак” фестивалида Барун Собти билан ҳамоҳанг либосларда кўриниш берганингиздан кейин кўпчиликда бир фикр уйғонди. Гўёки, уни севиб қолгансиз?- (Кулади). Майлими, бу саволингизга кейинроқ жавоб бераман! Тадбирни кўнгилдагидек ўтиши учун максимал даражада ҳаракат қилдик. Дизайнерлар Ғайратхон ва Нодирахон меҳмон учун бир неча костюмлар тикиб беришди. Нодирахон мен ва унга мослаб, ҳинд миллий либосларини яратди. Тадбирга бирга кириб келганимизда, томошабинларнинг “Арнав хотини билан келибди” деган гап-сўзлар менинг ҳам қулоғимга чалинди. Барунга тўн кийдирдик. Одатдагидек зарчапон кийдиришни лозим топмадик. Шунинг учун меҳмон учун махсус тарзда беқасамнинг яшил рангини танлаб, чопон тиктирдик! Унга жуда ярашди.- Шунча либослар тиктирибсиз. Бу актёрнинг шартларидан бири эдими?- Бу биздан туҳфа эди. У келишидан олдин тана ўлчамларини сўрадик. Барунни бошқа мамлакатларда қай тарзда кутиб олишганларини ўргандик. Уни оммага Собти сифатида эмас, Арнав қиёфасида кўрсатгимиз келди.- Унинг характеридаги қайси жиҳатлар сизда ёқимли таассурот қолдирди? - Жудаям камтар. Оддий оиладан чиққан. Барча шартларимизга кўнди. Нолимади. Шу боис, онахонлар роса дуо қилди. Унинг характери ўзбек эркакларникига ўхшаб кетади!- Рақифаси сиздан рашк қилмадими? Нима деб ўйлайсиз?- Рашк қилди. Оооо, рашк қилганда ҳам қандоқ?! Назаримда, мода намойишида Собти билан бирга тушган суратларимиз ижтимоий тармоқларда тарқаб кетганидан оз фурсат ўтмай, рафиқаси ҳар соатда телефон қила бошлади. У анча вақт нималарнидир тушунтирди.- Фестивалдан бир кун олдин у тўйда ҳам меҳмон бўлди. Айримлар бу актёрнинг тўйга келганидан фойдаланиб, тадбирларга ҳам таклиф этишга улгуришган деган фикрга ҳам келди. Бунга нима дейсиз? - Яқин инсоним тўйга таклиф қилган эди. Ушбу тўй ташкилий ишларига ўзим ҳам бош-қош бўлганман. Бормасам бўлмасди! Меҳмон билан кечки овқатга боришдан олдин чамаси соат 9 ларда бирров тўйда кўриндик. Меҳмон бўлдик. Собтига ўзбек тўйи жуда ёқди. Гуллар ва замонавийликни алоҳида урғулади.- Маълумотларга қараганда, у кетишидан олдин бир ўзбек фильмида эпизод рол ҳам ўйнабди. Фильмни қачон кўрамиз?- Август ойида дейишди. Режиссёр Озод Шамснинг “Севади ё севмайди” фильмида Барун Собти ва мени бир ажойиб лавҳада кўришади.- Бу рол олдиндан режалаштирилганмиди?- Йўқ, тасодиф бўлди. Аэропортга кетишидан олдин 30 дақиқа ичида суратга олинди.- Сир бўлмаса, эпизод учун қанча гонорар олди?- Бу ҳақда маълумот бера олмайман.- Тошкент ҳақида таассуротлари қандай?- Об-ҳаво жуда ёқди. Кўркам табиатимиз, одамларимиздаги илиқлик ва меҳмондўстликдан боши кўкка етганини бир неча бор таъкидлади.- Мухлислик иштиёқи ўз йўлига. Бироқ, тартибсизлик ҳам кузатилди...- 10 та тансоқчи ҳам қийналиб қолди. Бунақа даражада шов-шув ҳали бўлмаган. Аэропортга ҳам бир неча мухлислар чиқишди. Унинг иштирокидаги 3 та тадбирда ҳам мухлисларни уддалаш осон кечмади. Таъбир жоиз бўлса, одамлар бир-бирининг устига чиқиб кетишди. Меҳмон бечора либослар намойишини ҳам эмин-эркин кўра олмади. Фақат дастхат қўйиш билан банд бўлди. Омма ҳали бундай катта тадбирларга тайёр эмас эканлигига амин бўлдим. Суратга тушиш маҳалидаги мухлисларнинг тартибсизлигига чидаб тура олмадим. Уларга бақиришга мажбур бўлдим. Очиғи, меҳмон юзлаб мухлислар билан суратга тушавериб терга ботди. Бироқ, сабр қилди. Ҳаммасини ичига ютди. - Халқ орасида “Ишани” номи билан шуҳрат қозонган телесериал қаҳрамонларини ҳам таклиф этарсиз балки?- Бу сериални экрандан олиб қўйишди. Тўғри, жуда оммавийлашган сериал. Уни таъқиқлашган. Демак, сериал қаҳрамонлари келишига ҳам таъқиқ бўлиши табиий. Бироқ, бошиданоқ менда “Ишани”чиларни эмас, “Муҳаббат тафти” қаҳрамонларини таклиф этиш мақсади бор эди. Ва бу мақсадимга етдим ҳам.- Собтини таклиф этишингизга асосий сабаб нима бўлди?- Фестивалга хориждан таниқли меҳмон чақириш истаги туғилди. Бу борада омма истагини ҳам инобатга олиш лозим эди. Бозорда айланиб юрсам, “Муҳаббат тафти” сериалининг диски талаш. Мен ҳам қизиқиб, сотиб олдим. Томоша қилдим. Шундай қилиб, мен излаган ва истаган меҳмон топилди! Кейинги йил фестивалга “Хуши”ни чақирмоқчиман!- Катта лойиҳаларда ёрдам берадиганлар қаторила тўсқинлик қиладиган ҳам топилади. Собти билан матбуот анжумани “Киночилар уйи”да ўтказилиши керак эди. Афсуски...- Қанақадир сабаблар бўлди. “Ўзбекинно” раҳбари матбуот анжумани “Киночилар уйи”да жуда истади. Бироқ, фестивалга яқин қолганда бекор қилишди. Аниқ сабабларини айтишмади. Буни эса ҳануз тушунмайман. Бироқ, матбуот анжуманини “Рэдиссон” меҳмонхонасида ўтказдик! Ёрдам берганлар кўп бўлди. Жуда хусандман. Шу ўринда, суратга тушолмаган, саволига жавоб ололмаганлардан узр сўрайман. - Суратлардан маълумки, меҳмонга талай совғалар улашилди. Актёр уларни нима қилди?- 2 та катта “қоп”га солиб, ўзи билан олиб кетди. Уйида мухлисларининг совғалари учун музей очиши таклифини бердим. Хилма-хил совғалар. Тилла соат ҳам бор! Собти сурати чизилган лаганлар, пахта гулли чойнак-пиёлалар... Ҳаммаси қадрли. Барини олиб кетди!- Наздимда, биринчи саволимга жавоб бериш мавриди келди...- Севишга арзигулик инсон!\n13:34 / 23-05-2016\nАрнав Тошкентга келади\n23:24 / 07-05-2016\n11:13 / 29-04-2016\n12:44 / 21-04-2015


Журналистлар касб байрамини нишонламоқда\nҚирғиз расмийларини қаттиқ танқид қилгани учун "Де Факто" газетаси 50 минг долларга тенг жаримани тўлолмай, ёпилиб қолди\nҚирғизистон журналистлари 7 ноябр – миллий матбуот кунини халқаро ташкилотлар Қирғизистонда сўз эркинлиги вазияти ëмонлашаëтганидан хавотир билдириб турган бир пайтда нишонламоқдалар.\nИса Ўмурқулов: “Расмийлар халқни манқуртликка етакламоқда”\nҚирғизистон парламенти депутати Иса Ўмурқулов мамлакат ҳукумати тан олишни истамаётган бўлса-да, республика халқаро ташкилотлар эътироф этгани каби сўз эркинлиги тамойилидан чекиниб бораётир, деб ҳисоблайди. Депутатга кўра, сўнгги бир йил ичида “Алиби”, “Де Факто” газеталари ва “Сентябрь” телеканалларининг ёпилиши мана шундан даракдир.\n- Менинг фикримча, бугунги кунда ҳукумат ҳақиқат айтилишидан қўрқиб, халқни манқуртликка, ахборотга эга бўлмаган саводсизлик даражасига етакламоқда. Журналистларниннг ахборот олишини чеклаш, аҳолига тарқатилаётган ахборотни назорат остига олиш уринишлари бугунги ҳукуматнинг асл қиёфасини кўрсатмоқда, - деди парламент депутати Иса Ўмурқулов.\nҚодирбек Абдираев: “Эътирозлар судга билдирилсин!”\nБироқ Қирғизистон маданият ва ахборот вазирлигининг ахборот сиёсати бўлими бошлиғи Қодирбек Абдираев парламент депутатининг бу фикрига қўшилмайди. Унинг айтишича, 2008 йилда ёпилган газета ва телеканаллар ҳукумат қарори билан эмас, суд ҳукми билан ўз фаолиятларини тўхтатишга мажбур бўлганлар. Расмийнинг билдиришича, бугунги кунда мамлакатда сўз эркинлиги мавжуд ва матбуотнинг ривожи учун ҳукумат қўлдан келганча кўмак кўрсатмоқда.\n- Биз бу ахборотни ёзманглар, буни кўрсатманглар, деб айта олмаймиз. Биз фақат қонун доирасида ишлашга мажбурмиз. Газеталар эса суд ҳукми билан ёпилган. Барча эътирозлар ҳукуматга эмас, судга билдирилиши лозим, - деди Қодирбек Абдираев.\nИлим Қарипбеков: “Қирғизистонда сўз эркинлиги йўқ деб бўлмайди, лекин...”\nАйни пайтда халқаро ташкилотлар сўнгги уч йил ичида Қирғизистон сўз эркинлиги рейтингида икки босқич пастга тушиб кетганини билдирмоқдалар. “Чегарасиз мухбирлар” ташкилоти ҳисоботида бир йил аввал 110-ўринни эгаллаган Қирғизистон 2008 йилда 112-ўринга тушиб қолгани айтилади. Бироқ айни шу ҳисоботда Қирғизистон Ўзбекистон, Қозоғистон, Туркманистон ва Россияга нисбатан анча баланд поғоналарни эгаллаётгани ҳам қайд этилган. Қирғизистон медиа вакили Илим Қарипбеков бу вазиятга ўзига хос шарҳ беради:\n- Сўз эркинлигини йўқ, деб бўлмайди. Сўз эркинлиги бор. Бироқ бу эркинлик йил сайин чекланиб бормоқда. Бу ҳақда бир йил давомида беш-олтита нуфузли халқаро ташкилотлар ташвиш билдирдилар. Ўйлайманки, ҳукумат халқаро ташкилотлар овозини эшитади ва сўз эркинлиги борасидаги вазиятни яхшилашга ҳаракат қилади, - деди Илим Қарипбеков.


Бугун Европада трансфер ойнаси ёпилади. Сўнгги кунда қандай “қайноқ” харидлар амалга оширилди? | Qalampir.uz\nБугун Европада трансфер ойнаси ёпилади. Сўнгги кунда қандай “қайноқ” харидлар амалга оширилди?\nСпорт\t31 Август 15:44 7341\nБугун, 31 август куни Европада ёзги трансферлар ойнаси ёпилади. Клублар ўзларига керакли харидларни амалга ошириш учун бир сутка вақтга эгалар.\nҚайд этиш керакки, ПСЖ ҳужумчиси Килиан Мбаппе атрофидаги интрига ҳамон сақланиб турибди. У “Реал”га ўтадими ёки парижликлар сафида қоладими, бу саволга кун давомида аниқлик киритилади.\nШунингдек, “Реал” бошқа бир француз клуби “Ренн” сафида тўп сурувчи ярим ҳимоячи Эдуардо Камавинга трансферини деярли ҳал қилиб бўлди. Футболчи бугун, 31 август куни янги клуби сафида тиббий кўрикдан ўтади ва трансфер расман эълон қилинади.\nГерманияда ҳам трансферлар давом этмоқда. Хусусан, Мюнхеннинг “Бавария” клуби “Лейпциг” ҳужумкор ярим ҳимоячиси Марсел Забицерни 10 миллион евро эвазига харид қилди. Футболчи янги клуби сафида 18-рақамда ҳаракат қилади, шартнома эса 2025 йилга қадар мўлжалланган.\nТуриннинг “Ювентус” клуби ўз тарбияланувчиси Мойзе Кинни “Эвертон”дан қайтариб олди. Клуб италиялик ҳужумчини сотиб олиш шарти билан 2 йилга ижарага олди. Трансфернинг умумий қиймати 20 миллион еврони ташкил этди.\nТрансфер ойнасининг сўнгги кунида Лондоннинг “Вест Хэм” клуби Николо Влашич трансферини эълон қилди. Хорватиялик футболчи ЦСКАдан Англия клубига 30 миллион евро эвазига кўчиб ўтди.\nТрансфер ойнаси Тошкент вақти билан 31 августдан 1 сентябрга ўтар кечаси соат 00:00 да ёпилади.\nЮвентус Килиан Мбаппе Бавария Эвертон Реал Мадрид Вест Хэм Николо Влашич Мойзе Кин Марсел Забицер Эдуардо Камавинга Трансферлар\n20 Сентябрь 18:17 44217\n20 Сентябрь 13:55 38788\n19 Сентябрь 11:57 37087\n19 Сентябрь 18:13 34783\n19 Сентябрь 16:53 23821


Бангкокдаги портлашни энг камида 10 киши ташкиллаштирган: уларнинг 5 нафари хорижлик\n12:47 / 20.08.2015\nТаиланд полицияси раҳбарининг маълум қилишича, Бангкокдаги портлашга алоқадорликда энг камида 10 киши гумон қилинмоқда. Уларнинг ярмидан зиёди чет эл фуқароларидир, дея хабар берди Reuters.\n“Бу катта тармоқ. Тайёргарлик ишларида кўп миқдордаги одамлар қатнашган, – деди полиция раҳбари журналистларга. – Улар таркибига кўчадаги вазиятни кузатиб турган ҳайдовчилар, портловчи қурилмаларни тайёрлаганлар, ҳодиса жойида бўлганлар ва у ердан қандай қочиб қолишни биладиганлар кирган.”\nЭслатиб ўтамиз, Таиланд пойтахти марказидаги кучли портлаш натижасида 20 киши, улар орасида хорижликлар ҳам бор, ҳалок бўлган, 110 киши жароҳатланган эди. Жабр кўрган сайёҳларнинг аксари хитойликлардир. Портлаш террорчилик ҳаракати сифатида қайд этилди.


Путин Мирзиёевни табриклашда нега шошқалоқлик қилганди? Сўз сиёсат билимдонига | Qalampir.uz\nПутин Мирзиёевни табриклашда нега шошқалоқлик қилганди? Сўз сиёсат билимдонига\nЖамият\t13 Ноябрь 2021 19:17 19464\nЎзбекистон Президенти сайлови натижалари Марказий сайлов комиссияси (МСК) томонидан эълон қилинмасидан олдин Россия Федерацияси Президенти Владимир Путин Шавкат Мирзиёевни ғалаба билан табриклаган эди. “Маъно” тадқиқот ташаббуслари маркази директори, сиёсатшунос Бахтиёр Эргашев ушбу ҳолат бўйича ўз фикрлари билан бўлишди.\n“Ушбу сайловда 5 та номзод бўлди. Аммо, ўзимизнинг “Маъно” маркази сайловдан олдин ўтказган телефон орқали сўровномада фуқароларимизнинг 85 фоизи Мирзиеёвга овоз бераман, деган эди. Биз олган натижалар сайлов натижаларига яқин бўлди”, дейди Эргашев.\nМустақил экспертнинг сўзларига кўра, сайловда 5 нафар номзод қатнашган бўлса-да, лидер аниқ бўлган.\nФото: сиёсатшунос Бахтиёр Эргашев\n“Тан олиш керак, лидер аниқ эди. Бу Президент Шавкат Мирзиёев эди. Буни нафақат биз, таҳлилчилар, балки бошқа кузатувчилар, давлатлар ва керак бўлса, давлат арбоблари ҳам, албатта, билган эди.\nЎйлайманки, телефон орқали бўлган табрик шундан келиб чиққан-да. Менимча, Шавкат Мирзиёевнинг сайловда ютиб чиқишига ҳеч кимда шубҳа бўлмаган”, дейди сиёсий таҳлилчи.\nЭслатиб ўтамиз, жорий йилнинг 25 октябрь куни Кремль сайтида Россия ва Ўзбекистон Президентлари телефонда суҳбатлашгани, унда Владимир Путин Шавкат Мирзиёевни мамлакат президентлиги учун сайловда ишончли ғалаба қозонгани билан табриклагани ҳақида хабар берилди. Бироқ, қанчалик ҳайратланарли бўлмасин, ҳали МСК сайлов натижаларини расман эълон қилмаганди. Орадан бир неча соат ўтиб расмий натижалар ҳам эълон қилинди.\nҚуйида расмий сайлов натижаларига кўра номзодлар қанча овоз тўплагани келтирилган:\nЎзбекистон “Адолат” социал-демократик партиясидан номзод Баҳром Абдуҳалимога – 549 минг 766 нафар ёки овоз беришда иштирок этган сайловчиларнинг 3,39 фоизи;\nТадбиркорлар ва ишбилармонлар ҳаракати – Ўзбекистон Либерал-демократик партиясидан номзод Шавкат Мирзиёевга – 12 миллион 988 минг 964 нафар ёки овоз беришда иштирок этган сайловчиларнинг 80,12 фоизи;\nЎзбекистон Экологик партиясидан номзод Нарзулло Обломурадовга – 670 минг 641 нафар ёки овоз беришда иштирок этган сайловчиларнинг 4,14 фоизи;\nЎзбекистон “Миллий тикланиш” демократик партиясидан номзод Алишер Қодировга – 888 минг 515 нафар ёки овоз беришда иштирок этган сайловчиларнинг 5,48 фоизи;\nЎзбекистон Халқ демократик партиясидан номзод Мақсуда Ворисовага – 1 миллион 75 минг 16 нафар ёки овоз беришда иштирок этган сайловчиларнинг 6,63 фоизи ёқлаб овоз берган.\n18 Январь 15:46 84297\n19 Январь 14:56 68089\n18 Январь 22:59 63959\n18 Январь 17:47 49567\n17 Январь 20:39 40005


Евсеева Галина Борисовнанинг фан доктори (DSc) диссертацияси ҳимояси ҳақида эълон > Chop qilish > OAK\nЕвсеева Галина Борисовнанинг\nII. Тадқиқотнинг мақсади: юра даврига оид нефть-газга бой қатламларни ажратиш ва уларини ўзаро ҳамда ҳудудлараро ўзаро боғлашда замонавий биостратиграфик базани ишлаб чиқиш ҳамда Бухоро-Хива регионидаги юра даврига оид терриген ва карбонат ётқизиқларидаги шаклланган фораминиферларнинг ривожланиш босқичлари ҳамда фациал дифференцияланишини аниқлашдан иборат.\nнефть ва газли Бухоро-Хива регионидаги юра даврига оид терриген ва карбонат ётқизиқлардаги фораминиферларнинг изчил тизимли таркиби ва миқдорий тақсимланиши аниқланган;\nфораминиферлар уюшмасининг ривожланиш босқичларини ўрнатиш имконини берган таксонларни тузилишида хилма-хил ўзгаришлар ва устун бўлган таксонларнинг алмашинуви аниқланган;\nнефть-газли Бухоро-Хива регионидаги юра даври терриген ва карбонат формацияларида ривожланган фораминифер комплекслари монографик тавсифланди, фораминиферларнинг 34 тури ва 26 авлоди аниқланган;\nЎзбекистон ҳудудида ҳанузгача учрамаган, қўшимча материаллар йиғилганидан сўнг янги тур сифатида ажратиладиган фораминиферлар асосланган;\nфораминиферлар таксонлари уюшмаларининг хилма-хиллиги аниқланган, улар орасида регионлараро ва глобал боғлиқликни амалга ошириш имконини берадиган географик кенг тарқалган таксон-мигрантлар аниқланган.\nФораминифер уюшмаларининг ривожланишини юра даври карбонат ва терриген формациялари ётқизиқларнинг литологик-стратиграфик хусусиятларини, палеонтологик тавсифлари ва уларнинг ривожланиш қонуниятларини тадқиқ қилиш натижалари асосида:\nриф резервуарларининг нефть ва газ захираларини аниқлаш ва разведка қилиш, нефть ва газли Бухоро-Хива регионидаги юра даври карбонат формацияси ётқизикларнинг биостратиграфик структурасини аниқлаш услублари ҳудудда геологик-қидирув ишларига жорий қилинган («Ўзбекнефтегаз» АЖнинг 2017 йил 21 сентябрдаги 16/2-78-сон маълумотномаси). Натижада органоген қурилмаларни таснифлашга ягона ёндашувни ишлаб чиқиш, нефть ва газли Бухоро-Хива регионидаги юра даври карбонат формацияси ётқизикларнинг биостратиграфик структуралари ҳамда органик қолдиқларини аниқлаш ва тавсифлаш имконини берган;\nБухоро-Хива регионида Косонтоғ, Сартепа конлари ва майдонлари, Арниёз-Маржоншода, Кўлтоғ, Қорабайир участкаларида нефть-газга бой истиқболли ҳудудларни аниқлашга жорий этилган («Ўзбекнефтегаз» АЖнинг 2017 йил 21 сентябрдаги 16/2-78-сон маълумотномаси). Натижада ҳудудда геофизик ишлар йўналишларини аниқлаш, янги нефть ва газ конларини очиш ва захираларини ошириш имконини берган;\nТўртсари ва унга туташ бўлган ҳудуддаги конларда геология ва қидирув ишларини давом эттириш зарурлигини асослашда фойдаланилган («Ўзбекнефтегаз» АЖнинг 2017 йил 21 сентябрдаги 16/2-78-сон маълумотномаси). Натижада нефть ва газ конларида бурғулаш ишларини олиб бориш самарадорлигини ошириш имконини берган.


Кун мавзулари, 08 март 2017\n16 декабр 2019, Тошкент вақти: 12:30\nчоршанба 8 март 2017\nOzodMikrofon: "Давлат ишида ногирон бўлганлар ҳимоясиз қолди"\nСамарқанд вилояти Каттақўрғон туманидан OzodMikrofonга қўнғироқ қилган 1-гуруҳ ногирони Бердиёр Мўминов 1993 йилда Ингичка кон бошқармасида шахтёр бўлиб ишлаган пайтда тош босиб қолиб, бир умрга паралич бўлиб қолганини ва корхона банкротга учраган боис унга товон пули тўланмай қолганидан шикоят қилди. Унинг айтишича, корхонада ишлаб, турли йиллларда иш пайтида жароҳат олган қарийб 50 нафар кончилар ҳам ҳимоясиз қолган.\nЎзбекистонга четдан олиб келинаëтган 227 турдаги дори-дармон воситаси ва тиббиëт ускуналари 7 мартдан мамлакат бўйлаб ҳамма жойда бир хил - арзонлаштирилган нархда сотила бошланиши ортидан¸ бу дорилардан баъзиларининг тақчиллаша бошлагани кузатилмоқда. “Дори-дармон” акциядорлик ширкати вакиллариниг Озодликка айтишича¸ республикадаги аптекаларнинг барчаси бу рўйхатда бўлган ўзларидаги қолдиқ дориларни арзонлаштирилган нархда сотмоқда.\nТошкент милицияси ҳеч бир изоҳсиз “Жиззах” кафесига рейд уюштириб¸ юзга яқин одамни ушлаб кетди\nТошкентнинг Қатортол кўчасидаги “Жиззах” кафесига 3 март кечқурун итлар билан қўққисдан бостириб кирган милиция ходимлари хўранда ва кафе ходимларининг ҳаммасини автобусга босиб, ички ишлар бўлимига олиб кетди. Олиб кетилганлардан бирининг Озодликка айтишича, тонгга қадар кўчада ушлаб турилган юзга яқин одам турли жарима солинганидан сўнг, қўйиб юборилган.\nМиллионер Ҳасанова: Сичқоннинг думини кесмадим, бошқа ҳамма ишни қилдим!\n“Мен 6 яшар қизча эдим. 29 ёшида бева қолган онамнинг қўлида 4 та бола эдик. Тирикчилигимизни ўтказиш учун онам манти пишириб, бозорда сотар эди. Тунда, соат иккида онам бизни уйғотар ва биз манти тугар эдик. Уйқумиз келиб, эснасак, онам ўқлоғини ўқталиб, “оғзингга тиқиб оламан”, деб қўрқитарди, деб эслади болалигини сўнгги 4 йилдан бери Канадада яшаётган ўзбекистонлик миллионер аёл Шоира Ҳасанова.\nЎзбекистон собиқ президентининг қайинжияни Акбарали Абдуллаевнинг шахсий адвокатлари уни Ўзбекистонга экстрадиция этишларига қарши кураш олиб боришади. Бу ҳақда Акбарали Абдуллаевнинг 4 адвокати 7 март куни Киевда ўтказган матбуот матбуот анжуманида эълон қилди.\nМирзиёев Ашхободда туркманистонлик ўзбеклар муаммосини ҳам кўтарди\nТуркманистонда яшаётган ўзбеклар ва Ўзбекистонда яшаётган туркманларнинг миллий ўзига хослигини сақлаб қолиш масаласи ҳам бошқа масалалар қаторида Ашхободда ўтказилган сўзлашувларда кўтарилди. Бу ҳақда Ўзбекистон Президенти Шавкат Мирзиёев Туркманистонга қилган икки кунлик сафари якунларига бағишланган матбуот анжуманида билдирди.\nCурхондарёда 23 боғчанинг кундузи болалар қийноққа солинадиган, тунда эса ишратхонага айлангани аниқлангач¸ Ўзбекистон бўйлаб барча боғчаларда махсус текширув ва рейдлар ўтказилмоқда. Ҳозирда мамлакатдаги ҳар бир боғчага ҳокимликдан махсус вакил назоратчи ўлароқ тайинланган.\nНарпайлик шахс ўз хотинини бўғиб ўлдирганликда гумонланиб ҳибсга олинди\nСамарқанд вилояти Нарпай туманининг Гулистон маҳалласида яшайдиган 36 яшар шахс тўрт боласи онасини бўғиб ўлдирганликда гумонланиб, ҳибсга олинди. Қотилликнинг 6 март куни содир бўлганини тасдиқлаган Самарқанд вилояти Ички ишлар бошқармаси расмийси¸ фожиага қайнона-келин уруши сабаб бўлганини билдирди.\nБухоро вилоят болалар кўп тармоқли тиббиëт марказида 4 мартга ўтар кечаси 9 кунлик чақалоқ Жавлонбек Ибодуллаев нобуд бўлди. Президент Мирзиëев ҳар бир гўдак ўлими учун жар солишни прокуратура зиммасига юклаганидан икки ойча ўтиб содир бўлган бу ўлим учун масъулият¸ ота-она иддаосича¸ газ идорасидан тортиб қишлоқ ва туман врачларига қадар тақсимланади.\nТошкентда икки тадбиркорнинг бошига тўппонча тақаб, $50 000 талаб қилишди\nТошкент шаҳар Олмазор туманида истиқомат қилувчи Ёқут Обидованинг Озодликка шикоят қилишича, унинг ўғли Анвар Обидов ва ўғлининг дўсти Искандар Эшбоев “кўча болаларига доля” тўлашга мажбурланган. Олмазор туман Ички ишлар бўлими терговчиси Озодликка айни ҳодиса юзасидан 23 февралда жиноий иш қўзғатилгани ва ҳозирда тергов-суриштирув ишлари олиб борилаётганини тасдиқлади.\nЎзбекистон Туркманистон билан ўзаро стратегик шерик бўлди\nЎзбекистон Республикаси Президенти Шавкат Мирзиёев ва Туркманистон Республикаси Президенти Гурбангули Бердимухамедовлар Ашхободдаги “Ўғузхон” саройининг “Салжуқхон” залида икки давлат ўртасидаги стратегик ҳамкорлик шартномасини имзолади. Икки қўшни давлат делегациялари ўртасида, шунингдек, яна бир қатор ҳужжатлар имзоланди.


Форум » Жамият » Савол жавоб майдони » Ислом дини психалогияга қандай қарайди?\nМавзу: Ислом дини психалогияга қандай қарайди?\nИслом дини психалогияга қандай қарайди?\nDecember 2, 2017, 12:39\nАссаламу алайкум рахматуллохи ва баракатух\nСавол: Психалогия фани қандай фан, Ислом дини психалогияга қандай қарайди?\nСв: Ислом дини психалогияга қандай қарайди?\nDecember 2, 2017, 13:33\nПсихоло́гия – грекча сўз бўлиб, қалбни ўрганиш деган маънода. Инсонни ҳар ҳил вазиятлардаги, ҳилма ҳил воқеъликлардаги хурсандчилик, ҳафалик, ҳаяжонга тушиш, қўрқиш ва безовталаниш каби ҳолатларини ўрганиб чиқиш натижасида инсонга баъзи бир ҳулосалар чиқарилади. Шундай ҳулосалар йиғиндисини-психалогия-деб номлашган. Ундаги фикрлаш асоси ақл бўлиш керак, яъни инсонни ҳар ҳил ҳолатлардаги воқеълиги учун ўз фикрини билдириш ва шу мавзуъларда баҳслар олиб бориш асносида етиб борган билимлар бўлганлигидан бундай фан сақофат туркумига киради. Лекин кофирлар бизларни ўз режаларига солиш учун бу фанни илм, яъни тажрибалар ҳулосалари деган маънода бошка илмалар; ҳимия, макематика каби оламшумул билимлар туркумидан деб талқин қилишди ва унга ақли расо бирорта инсон қарши чиқишлиги мумкин эмас деган эътиборда тарқатишмоқда. Натижада ўзларининг сақофати асосидаги баъзи фикрларни -илм- номи билан Умматга ҳам сингдириб, ўшалар асосида таълим программаларини каби сақофий жиҳатларни ҳам булғашмоқдалар. «« 30. Жамиятда ақлий йўлдан келиб чиқиб хулоса қилинган фикрлар билан илмий йўлдан келиб чиққан илмий фикрлар ўртасини ажратмай аралаштириб юбориш мавжуд. Ушбу аралаштиришга биноан одамлар психологияни илм деб, унинг фикрларини эса илмий фикрлар деб ҳисоблайдилар. Чунки бу фикрлар ёш болаларни турли шароит ва турли ёшларда кузатиш орқали эришилган мулоҳазалар асосида вужудга келган. Кейинчалик бу мулоҳазаларни такрорлашни тажрибалар деб номлаганлар. Аслида эса психология фикрлари илмий фикрлар эмас, балки ақлий фикрлардир. Чунки илмий тажрибалар моддани унинг табиий таъсир этувчи омиллар ва ҳолатларидан бошқа омиллар ва бошқа ҳолатларга бўйсундириш ҳамда ушбу бўйсундириш натижасини мулоҳаза қилиш демакдир. Яъни бу тажрибалар физика ва кимё тажрибалари каби модда устидан қилинадиган тажрибаларнинг айнан ўзидир. Аммо нарсани турли вақт ва ҳолатларда кузатиш илмий тажрибалар деб ҳисобланмайди. Шунга кўра, ёш болани турли ёш ва турли ҳолатларда кузатиш ҳам илмий тажрибалар баҳсига кирмайди. Шунга биноан бундай кузатиш илмий йўл деб, ҳисобланмайди, балки у кузатув, кузатувни такрорлаш ва хулоса қилиш холос. Демак у илмий йўл эмас, балки ақлий йўлдир. Шунга кўра, психология илми фикрлари ҳам социология ва педагогика фанлари каби ақлий фикрлар бўлиб, сақофат доирасига киради. Асло илм доирасига кирмайди »».(“Ҳизбут таҳрирнинг ёйилиш туқтаси” китобчасидан).\nБиз эътибор бермаётган таълим даргоҳларида куфр ўз сақофатини куну-тун сингдирмоқда, фарзандларимизни ўз сақофати асосида шакиллантирмоқда, лоақал Исломдан узоқлаштирмоқда, ундан чалғитиш асосидаги ишлари программалашган йўсинда давом этмоқда, бизчи? Биз нима қиляпмиз, фарзандларимиз учун зиммамиздаги масъулиятимизни қанчалар адо қилмоқдамиз?!


24 октябрь, 2020, 10:10\nОстоннинг "Спартак"га келгани кимларгадир ёқмаяпти\nМоскванинг “Спартак” жамоаси жорий мавсумда мамлакат чемпионлиги ва Европа Чемпионлар лигаси йўлланмаси учун курашмоқда. Доимо юқори мақсадларни кўзлаб келган бу жамоа, бир неча йилдан бери Россия премьер-лигасида кучли жамоалар билан етарли даражада рақобатлаша олмаётган эди.\nЖорий мавсумда вазият ўзгарди. “Спартак” 11-турдан сўнг, еттита ғалаба, учта дуранг ва бир мағлубият билан 24 очко тўплади. Москваликлар амалдаги чемпион “Зенит” билан бир хил кўрсаткич қайд этган ҳолда биринчи ўринга даъвогарлик қилмоқда.\nШундай бўлса-да, кўп мутахассислар “Спартак”нинг янги бош директори Шамиль Газизовнинг фаолиятини танқид қилмоқда. Айниқса, унинг ёзги трансферлар мавсумида фаоллик кўрсатмагани, жамоага Александр Кокорин ва ёш легионер Остон Ўруновни олиб келгани танқидларга кўп нишон бўлмоқда.\nГазизовнинг ўзи Кокорин ўзига берилган имкониятдан фойдалана олиши, Ўрунов учун ўта истеъдодли футболчи экани ва яқин келажакда жамоанинг асосий ўйинчиларидан бирига айланишини таъкидлашдан чарчамаяпти.\n“Спартак” яқинда “Челси”дан тажрибали футболчи Виктор Мозесни трансфер қилди. Газизовнинг бу юриши ҳам айрим мутахассисларга ёқмади. Хусусан, таниқли футбол агенти Тимур Гурцкая “Спартак”бош директори Шамиль Газизовнинг иш фаолияти ва трансфер сиёсатига салбий баҳо бериб, уни танқид қилди.\n- Виктор Мозеснинг трансфери – бу 29 ёшли тайёр футболчини олиб келиш холос. Агар шундай ишланадиган бўлса, унда клубга селекция бўлимининг нима кераги бор? Мозес трансфер бозорида ҳамма биладиган таниқли ўйинчи эди.\nАлександр Кокорин ҳам олиб келинганидан бери ҳеч нимани қойиллатгани йўқ. Лекин ундан ҳали умидимиз бор ва “Спартак”да ўйнаб кета олади.\nЎрунов қай мақсадда трансфер қилинганини ҳали ҳам тушунганим йўқ. Унда Россия паспорти йўқ, у легионер. Остон ўзи ўйнаётган позияцияда “Спартак” футболчилари орасида энг кучсиз футболчи, деб биламан.\nГазизовнинг фаолияти ҳақида яна нима дейишим мумкин? Ҳали бирор нимани қойиллатганини кўрганим йўқ. У жамоани қабул қилиб олганидан кейин клубдан “нон” ейдиган масъулларнинг йўлини ёпиш, агентларга қарши курашиш, бир бирига тўғри келмайдиган турли интервьюлар билан одамлар эътиборини тортишга ҳаракат қиляпти холос. Ҳаммаси унинг кайфиятига боғлиқ бўлиб қолгандай. Бирорта кўзга кўринадиган иш қилмади. Чемпионатнинг 11-турига келиб, битта ҳимоячи харид қилган ва жамоа учун зарур бўлган таянч ярим ҳимоячисини топа олмаган Газизовнинг фаолиятини яна қандай баҳолаш мумкин?\nҲозирги “Спартак”да аввалги бош директор Томас Цорн шакллантирган тайёр жамоа тўп тепяпти, - дейди Тимур Гурцкая.\nДарҳақиқат, бугун “Спартак”ни яна бир жиддий синов кутиб турибди. Доменико Тедеско шогирдлари сафар учрашувида “Краснодар” билан рақобатлашади. Ушбу учрашув Тошкент вақти билан 21:00да бошланади.


Хитой ва Ўзбекистон янги юк поезди орқали боғланди\n16 октябрда 46 та вагондан иборат ва 2760 тонна ғалтакланган пўлат ортилган “Биньсиньоу-Биньчжоухао” халқаро юк поезди Хитойнинг Шаньдун вилояти Босин уезди Биньчжоу шаҳридан Марказий Осиё ва Европа томон йўл олди. Бу поезд Хуанхэ дарёси дельтасидан йўлга тушган биринчи халқаро юк поезди бўлиб, Ипак йўли иқтисодий камари йўлидаги шаҳарларни боғлайди.\nЦзинань шаҳри темир йўл бошқармаси хабарига кўра, поезд лойиҳа бўйича бир магистраль ва иккита тармоқланган йўл бўйича ҳаракат қилади. Поезд асосий магистраль йўлдан Синьцзян-Уйғур мухтор туманидаги Алашанькоу шаҳридан Олма-ота орқали Тошкентга юк ташийди. Йўлнинг узунлиги 5630 км ни ташкил қилади. Поезд тармоқланган йўлларнинг биридан Ички Монголия мухтор туманидаги Маньчжоули шаҳри ёки Эрэн-Хото уездидан Россиянинг Красноярск шаҳригача ҳаракат қилади ва йўл узунлиги 9661 км ни ташкил қилади. Узунлиги 11161 км ни ташкил қиладиган иккинчи тармоқланган йўл Алашанькоу шаҳри билан Германиянинг Дуйсбург шаҳрини боғлайди.